text: Sambian ainoa MM-kilpailujen mitalisti on Samuel Matete, joka saavutti 400 metrin aitajuoksussa kultaa Tokiossa 1991 sekä hopeaa Stuttgartissa 1993 ja Göteborgissa 1995. Ateenan MM-kilpailuissa 1997 hän sijoittui vielä viidenneksi. Lontoossa 2017 Kabange Mupopo sijoittui 400 metrin juoksussa seitsemänneksi. Heidän lisäkseen ei yksikään sambialaisurheilija ole yltänyt yleisurheilun MM-kilpailuissa pistesijoille eli kahdeksan parhaan joukkoon.


title: Tony Trimmer

text: Tony Trimmer (s. 24. tammikuuta 1943 Maidenhead, Englanti, Iso-Britannia) on entinen brittiläinen F1-kuljettaja.


title: Tony Trimmer

text: Trimmer osallistui kuuteen F1-osakilpailuun kausina 1975–1978. Hän karsiutui niistä kaikista eikä päässyt starttaamaan yhteenkään kilpailuun. Hän ajoi Makin sekä Surteesin ja McLarenin yksityistalleissa. Lisäksi hän ajoi mestaruussarjan ulkopuolisia kilpailuja.


title: Tony Trimmer

text: Trimmer voitti vuoden 1970 Shell Britannian F3-sarjan mestaruuden ja samana vuonna myös E.R Hall Trophyn. Hän oli kolmas MM-sarjan ulkopuolisessa kilpailussa vuoden 1978 BRDC International Trophyn kilpailussa Silverstonessa. Hän voitti myös Britannian Aurora F1-sarjan mestaruuden samana vuonna. Trimmer saavutti yhteensä kuusi voittoa, kymmenen palkintosijaa, viisi paalupaikkaa, kaksi nopeinta kierrosta ja 165 pistettä Britannian F1-sarjassa vuosina 1978, 1980 ja 1982.


title: Tony Trimmer

text: Trimmer sai lisäksi kunnian ajaa Connewin autoa viimeistä kertaa F5000 -sarjassa vuonna 1973. Testauksen aikana auto osui rataesteeseen, kun takaiskunvaimennin rikkoontui ajon aikana.


title: Senegal yleisurheilun maailmanmestaruuskilpailuissa

text: Senegal on osallistunut yleisurheilun ulkoratojen täyden ohjelman maailmanmestaruuskilpailuihin vuosina 1983–2015. Se on saanut MM-kilpailuissa yhteensä kaksi mitalia, jotka molemmat ovat neljännesmaileri Amy Mbacke Thiamin saavuttamia. Hän voitti kultaa Edmontonissa 2001 ja saavutti pronssia kaksi vuotta myöhemmin Pariisin kisoissa. Senegalin miesten paras MM-kisasaavutus on Amadou Dia Ban viides sija 400 metrin aitajuoksussa Roomassa 1987. Dia Ba sijoittui Helsingissä 1983 seitsemänneksi ja hänen lisäkseen pistesijoille ovat yltäneet Cheikh Touré seitsemänneksi pituushypyssä 1997, 4 × 400 metrin viestijuoksujoukkue seitsemänneksi 1999, Kéné Ndoye kuudenneksi kolmiloikassa ja Amy Mbacke Thiam kahdeksanneksi 400 metrillä 2005, Ndiss Kaba Badji seitsemänneksi pituushypyssä 2007 sekä Mamadou Kasse Hanne seitsemänneksi 400 metrin aitajuoksussa 2013. Lontoon MM-kilpailuista 2017 Senegal jäi viime hetkellä pois kisoihin valitun pikajuoksijan Moulaye Sonkon loukkaannuttua.


title: Bodil Kjer

text: Bodil Valborg Karen Ellen Kjer (2. syyskuuta 1917, Kööpenhamina – 1. helmikuuta 2003, Kööpenhamina) oli tanskalainen näyttelijätär. Hän tuli tunnetuksi varsinkin uudemman dramatiikan monivivahteisten naishahmojen tulkitsijana. Hän työskenteli muun muassa Det kongelige Teaterissa ja Det ny Teaterissa. Tanskan merkittävin elokuva-alan palkinto, Bodilprisen, on nimetty hänen ja Bodil Ipsenin mukaan.


title: Susan Calvin

text: Susan Calvin on Isaac Asimovin luoma fiktiivinen robotikko. Hän toimii johtavana robottipsykologina suuressa robottiyhtiössä 2000-luvulla ja hänen tehtävänään on tutkia robotiikan kolmen pääsäännön toteutumista ja tarpeen tullen tuhota robotteja, jotka alkavat kehittää tietoisuutta. Esimerkiksi novellissa "Robot Dreams" hän joutuu tuhoamaan robotin, joka on alkanut nähdä unia, joissa hän pitää itseään ihmisenä ja robottien messiaana. Calvin esiintyy päähenkilönä useissa novelleissa, joista osa on suomeksi julkaistu kokoelmassa "Robotit".


title: Susan Calvin

text: Calvinin hahmo sidottiin Asimovin kirjojen jatkumoon vasta, kun hänet mainitaan kirjassa "Aamunkoiton robotit". Calvinista on tullut arvostettu ja kuuluisa hahmo robotiikan ja avaruuslaisten piirissä, eikä häntä yleisesti ajatella maan ihmiseksi, jotka ovat epäsuosiossa.


title: Susan Calvin

text: Löyhästi novelleihin perustuvassa elokuvassa "I, Robot" häntä esittää Bridget Moynahan.


title: Stavangerin lentoasema

text:
Stavangerin lentoasema on lentoasema Solassa, Norjassa, noin 11 kilometriä Stavangerista lounaaseen. Lentoasema on Norjan neljänneksi suurin Oslon, Bergenin ja Trondheimin lentoasemien jälkeen noin 4,2 miljoonalla vuotuisella matkustajalla, se on myös Pohjoismaiden yhdeksänneksi vilkkain lentoasema. Lentoasemalla on kaksi noin 2 500 metriä pitkää kiitotietä, joiden rinnalla kulkee rullaustie. Lentoasema valmistui vuonna 1937.
Lentoasemalta lennetään kymmeneen kotimaan ja 41 kansainväliseen kohteeseen, mutta kansainvälisistä reiteistä suurin osa on vain sesonkireittejä. Stavangerista lennetään paivittäin Tukholmaan, Kööpenhaminaan, Amsterdamiin, Frankfurtiin ja Lontooseen. Tärkein kohde Stavangerista on Oslo, jonne lennetään Scandinavian Airlinesin ja Norwegian Air Shuttlen siivin 25 kertaa päivässä. Lentoasemalla on myös hotelli ja helikopterikenttä, sekä sotilastoimintaa. Lentoaseman omistaa ja sitä ylläpitää Avinor.


title: Stavangerin lentoasema

text:
Lentoasemalla on yksi terminaali, jossa on yhdeksän matkustajasiltaa. Kaikki sillat on suunnattu kapearunkoisille koneille. Terminaalissa on suurehko verovapaa myymälä, joka myy makeisia, kosmetiikkaa, parfyymejä ja juomia. Lisäksi terminaalissa on viisi ravintolaa ja kahvilaa sekä kaksi muuta myymälää. Terminaalissa on myös pieni pankki.
Lentoasemalle pääsee useita kertoja päivässä linja-autolla ja takseilla.


title: Stavangerin lentoasema

text: Avinor aloittaa terminaalin kunnostuksen, joka tosin koskee vain saapuvien matkustavien tiloja.


title: Klabund

text: Klabund, oik. Alfred Henschke (4. marraskuuta 1890, Crossen an der Oder – 14. elokuuta 1928, Davos) oli saksalainen kirjailija ja itämaisen runouden kääntäjä.


title: Klabund

text: Toivo Haapanen on säveltänyt näyttämömusiikin Klabundin näytelmään "Liitupiiri".


Ventspils International Radio Astronomy Center eli VIRAC () on radioastronomiakeskus Latviassa. Se sijaitsee Irbenessä, Ventspilsistä 30 km pohjoiseen. VIRAC:lla on käytössään halkaisijoiltaan 32 metrinen (RT-32) ja 16 metrinen (RT-16) olevat radioteleskoopit.


title: Ventspils International Radio Astronomy Center

text: VIRAC:n tehtävänä on tarkkailla säteilyä sekä luonnollisista että keinotekoisista lähteistä. RT-32-teleskoopilla on rekisteröity auringosta ja muualta avaruudesta tulevaa säteilyä. VIRAC:n on European VLBI Network:n (EVN) jäsen ja sen RT-32 radioteleskooppi osallistuu e-VLBI havaintojen tekemiseen Euroopan VLBI-verkon kanssa.


text: Alun perin Neuvostoliitto rakensi Irbeneen salaiset radioteleskoopit omiin tarkoituksiinsa. Latvian itsenäistyi Neuvostoliitosta samanaikaisesti Viron ja Liettuan kanssa Neuvostoliiton vallankaappauksen kaaduttua 21. elokuuta 1991. Teleskooppien olemassaolo paljastui vuonna 1993 ja Neuvostoliiton asevoimien vetäytymisestä neuvoteltiin. Vuonna 1994 19. heinäkuuta Latvian hallitus antoi teleskoopit Latvian tiedeakatemian käyttöön, ja samana vuonna tiedeakatemian tiedekunta perusti VIRAC:n. Teleskoopin saamia vahinkoja tutkittiin, sitä kunnostettiin ja uudistettiin.


text: Vuonna 1996 hallitus julisti VIRACin itsenäiseksi organisaatiokseen. Vuonna 2004 VIRAC tuli osaksi Ventspilsin yliopistoa.


title: The Bobby Vinton Show

text: The Bobby Vinton Show on Bobby Vintonin 27. studioalbumi, joka julkaistiin 1975.


title: The Bobby Vinton Show

text: Albumit - Billboard (North America)


title: Harecastlen tunneli

text: Harecastlen tunneli sijaitsee Englannissa Trend and Mersey Canal -kanavassa, Stoke-on-Trentin kaupungin lähellä. Tunneli koostuu kahdesta erillisestä tunnelista. Uudempi tunneli on edelleen auki, ja sen läpi on mahdollista ajaa kapealla kanavaveneellä eli "narrow boatilla".


title: Harecastlen tunneli

text: Näistä ensimmäinen, Brindley, joka on 2,63 kilometriä pitkä tunneli, rakennettiin vuosina 1770–1777. Tunnelin suunnittelun aloitti tunnelin pääarkkitehti James Brindleyn 27. kesäkuuta 1766. Tunneli oli valmistuttuaan maailman pisin. Brindley kuoli viisi vuotta ennen tunnelin valmistumista. Tunneli oli ahtaimmillaan vain 365,7 senttimetriä korkea ja 274 senttimetriä leveä.


title: Harecastlen tunneli

text: Hevoset eivät mahtuneet tunneliin vetämään kanavaveneitä, vaan kanavan läpi kulkeminen hoidettiin leggereiden avulla. Tämä tapahtui niin, että "leggeri" meni selälleen tai kyljelleen makaamaan ja työnsi venettä jaloillaan eteenpäin ottaen jalansijan tunnelin katosta tai seinästä. Työ oli erittäin raskasta ja tunnelin läpi pääseminen saattoi kestää kolme tuntia.


title: Harecastlen tunneli

text:
Brindley-tunneli suljettiin vuonna 1914 sen kärsittyä osittaisesta romahtamisesta. Tunnelin tutkiminen lopetettiin 60-luvulla, eikä sitä ole sen jälkeen tutkittu. Tunnelin suihin on asetettu kalterit, jotka estävät sisälle pääsyn. Kuitenkin vuonna 1979 olympia-melojat "Jon Goodwin" ja "Robin Winter" meloivat vanhan tunnelin läpi.
Uudempi tunneli on 2,67 kilometriä pitkä. Uusi tunneli rakennettiin, kun ensimmäinen tunneli loi kanavaverkostoon pullonkaulan. Rakentajana oli "Thomas Telford". Uudempien louhimismenetelmien vuoksi tunneli valmistui kolmessa vuodessa ja se avattiin käyttöön vuonna 1827. Uusi tunneli toimi aluksi yhdessä ensimmäisen tunnelin kanssa niin, että liikenne kulki yhtä aikaa kumpaankin suuntaan.


title: Harecastlen tunneli

text: Uudempikaan tunneli ei ole mitenkään erityisen tilava. Leveyttä tunnelilla on parhaimmillaan 426 ja vapaata korkeutta 180 senttimetriä.


title: Harecastlen tunneli

text: Tunnelissa oli kulkukäytävä, jota pitkin hevoset pystyivät vetämään veneitä. Leggereille ei näin ollen ollut tarvetta. Vuosien 1914 ja 1954 välillä kanavaveneitä vedettiin sähköllä toimivan hinaajan avulla. Hinaaja kulki tunnelin pohjassa olevan kaapelin avulla. Hinaaja kuljetti lastinsa lisäksi 18 tonnin verran akkuja. Myöhemmin kattoon asennettiin sähkölinja, joka poistettiin 1954, jolloin myös tunnelin eteläpäähän asennettiin ovet sekä tuuletin. Ovia pidetään kiinni ja tuuletinta käynnissä, kun tunnelissa on polttomoottorilla käyviä veneitä. Tuuletin imee pakokaasut pois tunnelista.


title: Harecastlen tunneli

text: 1900-luvun lopulla myös Telfordin tunneli alkoi kärsiä vajoamisesta ja oli suljettuna useita vuosia. Hevosia varten rakennettu, nyt pitkään käyttämättömänä ollut vetopolku purettiin. Myös tämä polku oli kärsinyt vajoamisista ja siitä oli tullut vaarallinen sekä ihmisille että hevosille. Polun poistaminen lisäsi ilmavirran määrää ja helpotti polttomoottorilla käyvien veneiden kuljettajia.


title: Harecastlen tunneli

text: Pieniä kanavia johtaa Telfordin tunneliin. Nämä kanavat on yhdistetty hiilikaivoksiin Golden Hillissä ja niitä pitkin kulkee ylimääräinen vesi kaivoksista kanavaan. Aikoinaan näitä pieniä tunneleita käytettiin hiilikaivosten hiilen kuljettamisessa suoraan tunneliin ilman niiden tuomista ensin maanpinnalle. Tässä käytettiin pieniä veneitä, joilla oli kymmenen tonnin kantokyky.


title: Harecastlen tunneli

text: Nykyään Telfordin tunnelin läpi voi ajaa kanavaveneellä. Tunnelin kummankin suun päässä on viranomainen, joka huolehtii liikenteen kulkemisesta. Tunnelissa saa olla kerrallaan maksimissaan kahdeksan kanavavenettä, jotka lähetetään matkaan minuutin välein. Matkan ajan tunnelin eteläpääty on suljettuna kunnes ensimmäinen veneistä tulee tarpeeksi lähelle sitä. Mikäli seuraava vene on liian kaukana, tunnelin pää suljetaan uudelleen siksi aikaa, kunnes seuraava vene on tarpeeksi lähellä tunnelia.


title: Harecastlen tunneli

text: Avotulen ja kaasulaitteiden käyttö tunnelin sisällä on kielletty suurten metaanipitoisuuksien vuoksi. Matka tunnelin läpi kestää 30–50 minuuttia riippuen kuljettajasta. Tunnelissa ei ole minkäänlaista valaistusta, vaan matkan ajan valoa tuottaa ainoastaan veneen oma ajovalo. Jokainen venekunta matkaa tunnelin läpi omatoimisesti, virallisia veneenkuljettajia tunnelin läpi kulkemiseksi ei ole tarjolla.


title: Serenades of Love

text:
Serenades of Love on Bobby Vintonin kahdeskymmeneskahdeksas studioalbumi. Se ilmestyi 1976.
Albumilta julkaistiin kansi singleä: "Save Your Kisses for Me" ja "Moonlight Serenade".


title: Ron Rifkin

text: Ron Rifkin (s. 31. lokakuuta 1939 New York, New York) on yhdysvaltalainen elokuva-, teatteri- ja televisionäyttelijä sekä ohjaaja. Parhaiten hänet tunnetaan Arvin Sloanen roolista sarjassa "Alias" sekä Saul Holdenin roolista sarjassa "Perhesiteet".


title: Päivänkehrän koulu

text: Päivänkehrän koulu sijaitsee Espoon Olarissa. Se perustettiin vuonna 1975 Länsipään kouluna. Ennen Olarin yläkoulun ja lukion valmistumista koulu tunnettiin nimellä Olarin koulu. Koulussa on esikoulu ja luokat 1-6. 7. luokalle siirrytään Olarin kouluun, vuoteen 1993 asti siirryttiin Kuitinmäen kouluun.


title: Päivänkehrän koulu

text: Vuonna 2004 valmistui koulun puinen lisäosa, joita käyttävät pääosin musiikkiluokat. Lisäosa paloi osittain 22. kesäkuuta 2009. Lisäosa rakennettiin uudestaan joulun aikoihin 2009.


title: Päivänkehrän koulu

text: Päivänkehrän koulun peruskorjaus- ja laajennusurakka alkoi vuonna 2015. Koulussa oli kolme erillistä rakennusmassaa, joista yhdestä purettiin osa. Kaksi rakennusmassaa yhdistettiin lisäämällä niiden väliin laajennusosa, jossa on aula ja ruokasali. Koulun entistä päärakennusta korotettiin lisäkerroksella ja rakennettiin myös uudet ilmanvaihtokonehuoneet. Korjauksen aikana koulu ei ollut käytössä.


title: Kevin Weisman

text: Kevin Weisman (s. 29. joulukuuta 1970 Los Angeles, Kalifornia) on yhdysvaltalainen näyttelijä. Hänen tunnetuin roolinsa on Marshall Flinkman sarjassa "Alias".


title: Päkiä

text: Päkiä on ihmisen jalassa lihasten muodostama kohouma, jonka kautta varpaat yhtyvät muuhun jalkaan. Yleensä kävellessä päkiä osuu maahan. Päkiä löytyy myös peukalosta.


title: Greg Grunberg

text: Gregory Phillip ”Greg” Grunberg (s. 11. heinäkuuta 1966 Los Angeles, Kalifornia) on yhdysvaltalainen näyttelijä. Hänet muistetaan erityisesti rooleistaan sarjoissa "Felicity", "Alias" ja "Heroes".


title: O’boy

text: O’boy on kaakaojuomajauhe, jota on myyty vuodesta 1959 lähtien. Kaakaojuomajauheen kehitti Marabou. Sitä valmisti alun perin Findusin tehdas Bjuvilla, joka myytiin Nestlélle vuonna 1961. Silti Marabou piti O’boyn itsellään Upplands Väsbyn suklaatehtaalle. Nykyään tuotemerkki on Kraft Foodsin omistuksessa.


title: Kellomesikot

text: Kellomesikot ("Manorina") on mesikkojen heimoon kuuluva varpuslintusuku. Kellomesikkojen sukuun kuuluu BirdLifen mukaan kolme lajia.


title: Bradley Cooper

text: Bradley Cooper (s. 5. tammikuuta 1975 Philadelphia, Pennsylvania, Yhdysvallat) on yhdysvaltalainen näyttelijä, tuottaja, käsikirjoittaja ja ohjaaja. Hän saanut uransa aikana seitsemän Oscar-ehdokkuutta.


title: Bradley Cooper

text: Uransa alussa Cooper keräsi mainetta esiintyessään sivuroolissa televisiosarjassa "Alias" (2001–2006). Sen jälkeen hän esiintyi muun muassa romanttisissa komediaelokuvissa "Kuokkavieraat" (2005), "Yes Man" (2008) ja "Jätä se!" (2009). Hän teki lopullisen läpimurtonsa esiintyessään menestyksekkäässä komediaelokuvassa "Kauhea kankkunen" (2009) ja sen jatko-osissa (2011–2013). Muita merkittäviä rooleja hän on esittänyt muun muassa elokuvissa "Rajaton" (2011) ja "The Place Beyond the Pines" (2013). Lisäksi on hän on ääninäyttellyt pesukarhu Rocketia Marvel Cinematic Universen elokuvissa, alkaen vuoden 2014 elokuvasta "Guardians of the Galaxy".


title: Bradley Cooper

text: Cooper sai paljon kehuja näyteltyään pääroolia David O. Russellin ohjaamassa draamakomediassa "Unelmien pelikirja" (2012). Hänen suorituksensa toi hänelle parhaan miespääosan Oscar-, Bafta-, Golden Globe- ja Screen Actors Guild -ehdokkuudet. Seuraavana vuonna hän työskenteli jälleen Russellin kanssa näytellessään sivuroolia rikoskomediassa "American Hustle" (2013), josta hän oli ehdolla parhaan miessivuosan Oscar-, Bafta- ja Golden Globe -palkintoihin. Vuonna 2014 Cooper tuotti ja esitti pääosaa tositapahtumiin perustuvassa sotaelokuvassa "American Sniper" (2014), josta hän oli ehdolla Oscar-palkintoon sekä parhaasta miespääosasta että parhaasta elokuvasta.


title: Bradley Cooper

text: Vuonna 2018 ensi-iltansa sai romanttinen musikaalielokuva "A Star Is Born", joka on Cooperin esikoisohjaus. Hän oli myös tuottamassa ja käsikirjoittamassa elokuvaa. Elokuvassa Cooper näyttelee Lady Gagan kanssa pääosaparia.


title: Bradley Cooper

text: Bradley Cooper syntyi 5. tammikuuta 1975 Philadelphiassa, Pennsylvanian osavaltiossa, Yhdysvalloissa. Hänen äitinsä on italialais-amerikkalainen ja isänsä irlantilais-amerikkalainen. Cooper valmistui Germantown Academysta vuonna 1993 ja Georgetownin yliopistosta vuonna 1997. Tämän jälkeen hän muutti New Yorkiin opiskelemaan näyttelemistä Actors Studioon.


title: Bradley Cooper

text: Cooperin ensimmäinen rooli oli televisiosarjassa "Sinkkuelämää" vuonna 1999, ja elokuvadebyyttinsä hän teki vuonna 2001 elokuvassa "Wet Hot American Summer". Pian tämän jälkeen hän sai roolin televisiosarjasta "Alias", jossa hän näytteli Will Tippiniä kaksi ensimmäistä tuotantokautta vakituisena hahmona ja palasi sarjaan vierailevaksi tähdeksi sen kolmannella ja viidennellä kaudella. "Aliaksen" vakituisesta näyttelijäkaartista lähdettyään Cooper näytteli muun muassa televisiosarjoissa "Jack & Bobby", "" ja "Muodon vuoksi", sekä elokuvissa "Kuokkavieraat" (2005), "Muuttohaluton poikamies" (2006) ja "Yes Man" (2008).


title: Bradley Cooper

text: Vuonna 2009, jota voisi pitää hänen läpimurtovuotenaan, Cooper näytteli muun muassa elokuvissa "Jätä se!", "All About Steve" ja "Kauhea kankkunen". Cooper esiintyi myös elokuvan jatko-osissa "Kauhea kankkunen 2" ja "Kauhea kankkunen 3". Hän näytteli myös vuonna 2010 ensi-iltansa saaneessa elokuvassa "Ystävänpäivä", ja hänen muita elokuviaan ovat muun muassa "The A-Team" ja "The Dark Fields".


title: Bradley Cooper

text: Vuonna 2012 Cooper sai ensimmäisen Oscar-ehdokkuutensa parhaasta miespääosasta elokuvasta "Unelmien pelikirja". Hän sai toisen Oscar-ehdokkuutensa heti seuraavana vuonna elokuvasta "American Hustle", tällä kertaa parhaasta miessivuosasta.


title: Bradley Cooper

text: Cooperin ensimmäinen ohjaustyö "A Star Is Born" sai ensi-iltansa vuonna 2018. Se on uusi versio aiemminkin uudelleenfilmatisoidusta vuoden 1937 elokuvasta "Tapahtuipa Hollywoodissa". Cooper esittää myös elokuvan miespääosaa vastanäyttelijänään Lady Gaga. Kuvaukset alkoivat huhtikuussa 2017. Elokuva sai viisi Golden Globe -ehdokkuutta, joista Cooper sai henkilökohtaisesti ehdokkuudet parhaasta ohjauksesta ja parhaasta miespääosasta draamaelokuvassa. Elokuva sai kahdeksan Oscar-ehdokkuutta, joista Cooper sai henkilökohtaisesti ehdokkuudet parhaasta elokuvasta tuottajana, miespääosasta ja sovitetusta käsikirjoituksesta.


title: Bradley Cooper

text: Cooper meni joulukuussa 2006 naimisiin näyttelijä Jennifer Espositon kanssa, mutta he erosivat vain joitakin kuukausia häiden jälkeen. Keväästä 2015 lähtien Cooper on seurustellut venäläisen mallin Irina Shaykin kanssa. Heille syntyi esikoistytär maaliskuussa 2017.


title: ICAS

text: International Council of the Aeronautical Sciences (ICAS) on lentotekniikan akateemisen opetuksen kansainvälinen yhdistys, joka perustettiin Yhdysvalloissa vuonna 1957.


title: ICAS

text: 29. tammikuuta 2009 yhdistys piti ensimmäisen kansainvälisen seminaarin, jonka osanottajat edustivat perustajajäseniä:Suomi liittyi tähän organisaatioon vuonna 1986.


title: Axel Heibergin saari

text: Axel Heibergin saari () on saari pohjoisessa Kanadassa. Saari on suurin aikaisemmin Norjan omistamista Sverdrupinsaarista, jotka luovutettiin Kanadan omaisuudeksi vuonna 1930. Axel Heibergin saaren pinta-ala on 43 178 km². Saari on 31. suurin maailmassa ja 7. suurin Kanadassa. Saaren korkein huippu on Outlook Peak, 2 210 m merenpinnasta.


title: Axel Heibergin saari

text: Axel Heibergin saari tunnetaan myös erikoisista eoseenikaudelta peräisin olevista kivettyneistä metsistä, alueen ilmastosta ja vähästä mineralisoitumisesta johtuen voidaankin puhua lähinnä muumioitumisesta. Tutkimusten tuloksena tiedetään alueella sijainneen sademetsiä.


title: Axel Heibergin saari

text: Saarella on ollut satunnaista inuittiasutusta kauan ennen eurooppalaisten saapumista Pohjois-Amerikan mantereelle. Norjalaisen tutkimusmatkailija Otto Sverdrupin saapuessa saarelle 1900-luvun alussa saarella ei ollut pysyvää asutusta ja hän valtasi saaren Norjan omaisuudeksi ja nimesi sen tutkimusmatkansa rahoittajan, norjalaisen Ringnes-panimon johtajan Axel Heibergin mukaan. Saaren ollessa Norjan omistuksessa rannikoita tutki ja kartoitti useita retkikuntia. Vuonna 1930 saari siirtyi Kanadan omaisuudeksi ja on nykyisin osa Nunavutin territoriota. 1940-luvun loppupuolella alueella suoritettiin ensimmäinen ilmakuvakartoitus Yhdysvaltain ilmavoimien operaatio Polariksen yhteydessä. Vuonna 1955 Kanadan geologisen tutkimuslaitoksen geologit N. J. McMillan ja Souther tutkivat saaren sisäosia ja heidän tutkimustuloksensa etenkin Bundejäätiköltä saaren luoteisosasta olivat ensimmäiset jotka huomioitiin tieteellisissä julkaisuissa.


title: Axel Heibergin saari

text: Vuonna 1959 tutkijat McGill-yliopistosta tekivät tutkimuksia Expedition Fiordissa (aikaisemmin tunnettiin nimillä Sør Fjord tai South Fiord), joka sijaitsee saaren keskiosassa. Tutkimustulokset johtivat McGillin arktisen tutkimusaseman perustamiseen seuraavana vuonna (). Asema rakennettiin noin 8 km sisämaahan Expedition Fiordista, ja se koostui pienestä tutkimuskäyttöön tarkoitetusta mökistä, keittiöstä ja kahdesta väliaikaisesta majoitustilasta joihin voitiin sijoittaa 8–12 henkilöä. Aseman käyttö oli vilkkainta 1960-luvun alussa jolloin siellä majoittui noin 20 henkilöä. Nykyisin asemaa käytetään kesäkautena tarkoin määriteltyihin tutkimuksiin.


title: Axel Heibergin saari

text: Kesällä 1986 kanadalainen tutkimusryhmä tohtori James Basingerin johdolla tutki saarella sijaitsevia kivettyneitä metsiä. Heidän tutkimustuloksensa on julkaistu monissa kanadalaisissa alan julkaisuissa.


title: Tatra V 855

text: Tatra V 855 oli Tatran vuonna 1942 suunnittelema moottorikelkka. Malli ei koskaan päässyt sarjavalmistukseen, siitä ehdittiin tehdä kaksi prototyyppiä, joista toinen on säilynyt.


title: Tatra V 855

text: Kansallissosialistisen Saksan miehitettyä Tšekkoslovakian sudeettialueet Tatran tehdas Kopřivnicessa siirtyi Saksan puolelle. Toisen maailmansodan puhjettua Tatra määrättiin valmistamaan sotatarvikkeita Wehrmachtille.


title: Tatra V 855

text:
Moottorikelkka V 855 suunniteltiin Saksan itärintaman tarpeisiin. Sen korirakenne ja ilmajäähdytetty V8-moottori olivat peräisin T87-mallista. Edessä oli istuimet kahdelle ja takana oli puinen penkki.
Moottorikelkan takaosassa olevan moottorin yhteyteen oli asennettu maston päähän puinen potkuri ja lisäksi erillinen rulla nykyajan rinnekoneiden tapaan. Rulla toimi jarruna sekä ajoneuvon liikuttamiseen olosuhteissa joissa potkuria ei voinut käyttää, esimerkiksi kaupunkiajossa. Ajoneuvo kulki neljän suksen päällä, joista etummaiset olivat ohjattavissa. Taimmaisiin suksiin oli asennettu seisontajarrut. Suurimmaksi rakenteelliseksi nopeudeksi oli suunniteltu 130 km/h, mutta prototyyppiä ei koskaan testattu 80 km/h suuremmilla nopeuksilla.


title: Tatra V 855

text: Sodan päätyttyä moottorikelkankin suunnittelusta vastannut Tatran tekninen johtaja Hans Ledwinka tuomittiin kuuden vuoden vankeuteen natsien avustamisesta.


title: Tatra V 855

text: Nashvillessä, Yhdysvalloissa toimiva "Ecorra"-niminen ajoneuvojen entisöintiin erikoistunut yritys rakensi vuosina 2006-07 Tatra V 855 -replikan.


title: Eurofighter GmbH

text: Eurofighter Jagdflugzeug GmbH on vuonna 1986 perustettu yhtiö, joka koordinoi Eurofighter Typhoon -hävittäjälentokoneen suunnittelua, tuontantoa ja myyntiä. Yritykseen kuuluu suihkumoottorivalmistaja EuroJet Turbo GmbH. Yhtiön pääkonttori sijaitsee Hallbergmoosissa, Saksassa.Eurofighter GmbH on tehnyt suurimman osansa myynnistään NATO Eurofighter and Tornado Management Agency -organisaatiolle (NETMA), joka on tehnyt ostot Naton eurooppalaisten jäsenmaiden puolesta. Samaa toimintamallia noudatettiin Panavian tuottaman Tornado GR4 -lentokoneen kohdalla.


title: Kladno

text: Kladno on teollisuuskaupunki Tšekissä 25 kilometriä Prahasta luoteeseen. Kaupunki on perinteisesti tunnettu kivihiilikaivoksistaan, rauta- ja terästeollisuudesta. Sen asukasluku vuonna 2009 oli 69 906.


title: Kladno

text: Tunnettuja Kladnossa syntyneitä ovat muun muassa Jaromír Jágr, Ivan Huml, Anton Cermak, Vladimír Kameš, Jakub Voráček ja Petr Pithart. Kaupungin jääkiekkojoukkue HC Kladno on kuusinkertainen Tšekkoslovakian mestari.


title: Klastinen

text: Klastinen on erillisistä kivi- tai mineraalilajeista muodostuneiden sedimenttikivilajien rakenne. Klastisessa rakenteessa alkuperäisen maalajin rakeiden välejä täyttää tavallisesti pohjavedestä saostunut iskosaine kuten rautahydroksidi tai kvartsi.


title: Domnarvets GoIF

text: Domnarvets GoIF (Domnarvets Gymnastik och Idrottförening) on vuonna 1906 perustettu ruotsalainen urheiluseura. Borlängen vanhimman urheiluseuran nykyisiä lajeja ovat hiihto, suunnistus ja hiihtosuunnistus. Alkuperäisiä lajeja olivat hiihto ja jalkapallo, joiden lisäksi lajeja ovat aikojen saatossa olleen myös uinti, jääpallo, paini, voimistelu, mäkihyppy, varpa ja vetokoiraurheilu. Seuran puheenjohtajana toimii Stefan Westling.


title: Domnarvets GoIF

text: Seuran naissuunnistajat ovat voittanut Tiomilan vuosina 2000, 2005, 2013 ja 2015 sekä Venlojen viestin 2008, 2011 ja 2015. Suunnistuksen maailmanmestarit Dana Brožková ja Karolina Arewång-Höjsgaard sekä hiihdon maailmanmestari Thomas Eriksson ovat edustaneet seuraa.


title: Josef Klaus

text: Josef Klaus (s. 15. elokuuta 1910, Kötschach-Mauthen – k. 26. heinäkuuta 2001, Wien) oli itävaltalainen poliitikko. Hän edusti Itävallan kansanpuoluetta. Klaus toimi finanssiministerinä 1961–1963, puolueensa puheenjohtajana vuodesta 1964 ja liittokanslerina 1964–1970.


title: Koulukunta (taidehistoria)

text: Koulukunta kuvaa taiteilijaryhmää, joiden teokset osoittavat tyylillistä, maantieteellistä tai ajallista samanlaisuutta. Asiantuntijat tarkoittavat esimerkiksi Tizianin koulukunnalla Tizianin attribuoimattomia teoksia, jotka on tehty hänen tyyliinsä, mutta jotka eivät ole hänen, vaan ehkä jonkun hänen seuraajiensa tekemiä. Bolognan koulukunnalla taas tarkoitetaan että maalaus viittaa tuon koulukunnan tyylipiirteisiin olematta jonkun tietyn taiteilijan teos.


title: Koulukunta

text: Koulukunta tarkoittaa jonkin näkemyksen kannattajien joukkoa tietyn tieteen, taiteen, ideologian tai urheilulajin alalla.


title: Koulukunta

text: Koulukuntia on ollut ja on edelleen muiden muassa kansantaloustieteessä (esimerkiksi keynesiläinen, monetaristinen ja itävaltalainen koulukunta), jossa koulukunnat syntyvät erimielisyyksistä, sekä taidehistoriassa, jossa termi koulukunta kuvaa taiteilijaryhmää, joiden teokset osoittavat tyylillistä, maantieteellistä tai ajallista samanlaisuutta. Oikeustieteessä koulukuntia esiintyy oikeusfilosofiassa (muiden muassa luonnonoikeus ja positivistinen oikeus), ja koulukunnat perustuvat lakien filosofiseen tarkasteluun. Lääketieteessä on esiintynyt antiikin aikana kolme koulukuntaa: empiirinen, dogmaattinen ja metodinen. Luonnontieteissä esiintyy kilpailevia hypoteeseja, joita tieteilijät asettuvat tukemaan ennen niiden testaamista. Valtiotieteessä esiintyy erilaisia aatteita eli ismejä, jotka itsessään jakautuvat omiin koulukuntiinsa.


title: Jean-Baptiste Kléber

text: Jean-Baptiste Kléber (9. maaliskuuta 1753 Strasbourg, Ranska – 14. kesäkuuta 1800 Kairo, Egypti) oli ranskalainen Ranskan vallankumoussotien aikainen kenraali. Hän saavutti menestystä vallankumousarmeijan kenraalina vuosina 1794–1796 ja seurasi Napoleonia Egyptiin vuonna 1798. Vuonna 1799 hänestä tuli Egyptin armeijan ylipäällikkö. Seuraavana vuonna syyrialainen opiskelija Suleiman al-Halabi murhasi hänet.


title: Jean-Baptiste Kléber

text: Kléber syntyi 1753 katolisen isän ja protestanttisen äidin perheeseen. Hänestä varttui komea, pitkä ja vaalea nuorimies, ja hän värväytyi 1777 Itävallan armeijaan kreivi Kaunitzin jalkaväkirykmenttiin ja nousi siellä aliluutnantiksi. Ranskaan palattuaan hän toimi arkkitehtina, kunnes värväytyi vallankumousarmeijaan 1792.


title: Jean-Baptiste Kléber

text: Kléber nimitettiin prikaatikenraaliksi 1793 ja lähetettiin murskaamaan rojalistien kapinaa Vendéen maakuntaan. Seuraavaksi hän kunnostautui Fleurusin taistelussa 1794. Kléber oli mukana Napoleonin Egyptin-retkellä ja haavoittui lievästi Aleksandriassa 1798. Napoleon suuntasi turkkilaisten hallitseman Syyrian kimppuun, ja huhtikuussa 1799 käytiin Taborin taistelu. Sotaretken venyessä Napoleon nousi laivaan kohti Ranskaa ja jätti Kléberin johtamaan Egyptin-armeijaa brittejä ja turkkilaisia vastaan.


title: Jean-Baptiste Kléber

text: Kléber pyrki tuomaan joukot kotimaahan, ja hän neuvotteli 24. tammikuuta 1800 brittien kanssa El-Arišin aselevon, jonka mukaan ranskalaiset evakuoisivat joukkonsa pois Egyptistä. Asiasta sopinut brittikenraali oli kuitenkin ylittänyt valtuutensa, ja ranskalaisia vaadittiin antautumaan. Tällöin Kléber julisti joukoilleen: "Valmistautukaa taisteluun!" Tästä seurannut Heliopoliin taistelu 20. maaliskuuta 1800 päättyi ranskalaisten selvään voittoon. Vastassa olleen Turkin tappio kuitenkin nostatti uskonnollista kiihkoilua, joka johti islamilaisen opiskelijan tekemään Kléberin murhaan tämän palatsin puutarhassa 14. heinäkuuta 1800. Joukkojen lopullisen kotiutuksen neuvotteli 1801 Kléberin seuraaja kenraali Menou.


title: Jean-Baptiste Kléber

text: Kléberin ruumiin tuominen kunniapaikalle Ranskaan oli vaiheikas operaatio. Aluksi hauta oli 17 vuoden ajan Ifin saarella Marseillen lähellä. Hänen syntymäkaupunkinsa Strasbourg järjesti vuonna 1818 hautapaikaksi kaupungin katedraalin. Kun Kléberin arvostus nousi, kerättiin rahaa hänen muistomerkkiään varten. Tämä ei toteutunut, mutta hauta siirrettiin Strasbourgin keskusaukiolle 1840. Vähitellen paikasta tuli nationalistisen ja saksalaisvastaisen kiihkoilun kohde, koska kaupunki jäi Saksan–Ranskan sodassa 1870 Saksalle. Toisen maailmansodan aikana saksalaiset siirsivät ruumiin Cronenburgin sotilashautausmaalle. Sieltä ranskalaiset palauttivat ruumiin takaisin sodan päätyttyä.


title: Jean-Baptiste Kléber

text: Suomalainen kenraali Erik Heinrichs julkaisi vanhoilla päivillään Kléber-aiheisen teoksen "Kléber i Egypten: ett krigaröde från franska revolutionens dagar" (1947, Helsingfors, Stockholm). Heinrichs oli kiinnostunut monien muidenkin ranskalaisten upseerien vaiheista, mutta vain tämän teoksen hän sai valmiiksi. Kirjoittaja sanoi kuvanneensa Kléberiä toisen sotilaan silmin, kun hän kirjoja lukiessaan oli joutunut tämän upean soturihahmon lumoihin.


title: Díkti

text:
Díkti () eli Spathí (Σπαθί) on vuori Lasíthi- eli Díktivuorilla Kreetan saaren itäosassa Kreikassa. Sen korkeus on 2 148 metriä ja prominenssi 1 798 metriä.
Díkti sijaitsee Lasíthin alueyksikön länsiosassa lähellä Iraklionin alueyksikön rajaa. Díktin korkein huippu on nimeltään Spathí, mitä nimeä käytetään myös koko vuoresta. Muut vuoriston korkeimmat huiput ovat Aféntis Christós (Αφέντης Χριστός, 2 141 m), Psarí Madára (Ψαρή Μαδάρα, 2 141 m), Lázaros (Λάζαρος, 2 085 m) ja Tsívi (Τσίβη, 1 664 m). Lasíthin ylätasanko ja pienempi Limnákaron ylätasanko sijaitsevat vuoren pohjoispuolella.


title: Díkti

text: Kreikkalaisessa mytologiassa Rhea synnytti ylijumala Zeuksen Díktillä sijaitsevassa luolassa, niin kutsutussa Díktin luolassa (myös Psychrón luola), piilossa isältään titaani Kronokselta, jolla oli tapana syödä lapsensa. Zeuksen itkut eivät kuuluneet luolasta, sillä sotaisat puolijumalat tanssivat hänen ympärillään kilpiään ja aseitaan kalisuttaen. Zeus sai Amalthea-nimiseltä vuohelta maitoa, ja Melissa-mehiläinen toi hänelle hunajaa. Samaa tarinaa kerrotaan tosin myös Ída- eli Psiloreítis-vuorella sijaitsevasta Ídan luolasta.


title: António Pinto

text: António Coelho Pinto (s. 22. maaliskuuta 1966 Vila Garcia, Amarante, Portugali) on entinen portugalilainen kestävyysjuoksija.


title: António Pinto

text: Pinto sijoittui Soulin olympialaisissa 1988 kolmanneksitoista 10 000 metrin juoksussa. Splitin EM-kilpailuissa 1990 hän oli samalla matkalla neljästoista. Barcelonan olympialaisissa 1992 hän keskeytti maratonilla. Helsingin EM-kilpailuissa 1994 hän oli samalla matkalla yhdeksäs. Göteborgin MM-kilpailuissa 1995 hän sijoittui 10 000 metrillä 19:nneksi ja Atlantan olympialaisissa 1996 maratonilla 14:nneksi. Ateenan MM-kilpailuissa 1997 hän keskeytti maratonilla.


title: António Pinto

text: Pinto voitti 10 000 metrin Euroopan-mestaruuden Budapestissa 1998 ajalla 27.48,62. Hän kukisti toiseksi sijoittuneen Dieter Baumannin yli kahdeksalla sekunnilla. Sevillan MM-kilpailuissa 1999 hän sijoittui samalla matkalla viidenneksi ajalla 28.03,42. Sydneyn olympialaisissa 2000 hän oli maratonilla yhdestoista.


title: António Pinto

text: Pinto juoksi 10 000 metrin Euroopan ennätyksen 27.12,47 Tukholmassa 30. heinäkuuta 1999, mutta menetti ennätyksen vielä samana vuonna Mohammed Mourhitille. 16. huhtikuuta 2000 hän juoksi Lontoossa maratonin Euroopan ennätyksen 2.06.36. Ennätys on voimassa edelleen kesäkuussa 2009, Benoit Zwierzchiewski tosin sivusi sitä 2003.


title: António Pinto

text: Pinto voitti Lontoon maratonin vuosina 1992, 1997 ja 2000, sijoittui toiseksi 1999 sekä kolmanneksi 1995, 1998 ja 2001. Berliinin maratonin hän voitti 1994.


title: Street Fighter Alpha 2

text: Street Fighter Alpha 2 () on Capcomin kehittämä ja julkaisema taistelupeli, joka on julkaistu vuoden 1996 helmikuussa kolikkopelinä ja myöhemmin muille alustoille. Peli on jatkoa "Street Fighter Alpha" -pelille ja esitteli uuden hahmon Sakuran.


title: Street Fighter Alpha 2

text: Street Fighter Alpha 2 säilyttää suurimman osan ensimmäisen Alpha-pelin uusista ominaisuuksista. Kuten kolmitasoisesen Super Combo mittarin, Alpha Counters, ilmatorjunnan ja fall breakingin. Uutena ominaisuutena peli esitteli Custom Combo systeemin, joka korvasi ensimmäisessä osassa käytetyn Chain Combon. Mikäli Super Combo mittari on ensimmäisellä tai sitä korkeammalla tasolla, voi pelaaja laukaista Custom Combon painamalla kahta lyönti ja yhtä potku nappia yhtä aikaa tai toisinpäin. Pelaaja voi näin tehdä minkä tahansa perus ja erikoisliikkeen luodakseen Custom Combon kunnes ruudun alalaidassa olevassa mittarissa oleva aika loppuu. Ainoat hahmot jotka voivat voivat ajan loputtuakin tehdä kyseisiä comboja ovat Guy ja Gen, mutta rajatun määrän.


title: Street Fighter Alpha 2

text: Yksinpelissä ensimmäisen osan tapaan otellaan kahdeksan ottelua tietokoneen hallitsemia eri vastustajia vastaan. Loppuvastus määräytyy siitä millä hahmolla pelaaja pelaa. Jokaisella hahmolla on myös oma salainen kilpailija, jonka saa vastaansa yksinpelin aikana saavutettuaan tietyt vaatimukset. Hahmo tulee keskeyttämään meineillään olevan ottelun ylimääräisellä dialogilla pelaajan hahmon kanssa.


title: Street Fighter Alpha 2

text: Pelissä on yhteensä 18 pelattavaa hahmoa, ja mukana on kaikki 13 ensimmäisen Alpha-pelin alkuperäishahmot, joista M. Bison, Akuma ja Dan ovat nyt pelattavina hahmoina. Heidän kotiareenoiden ja välianimaatioiden grafiikat on tehty uusiksi. Lisäksi hahmojen äänet on tehty hieman korkeammiksi. Pelin loput viisi hahmoa ovat Zangief ja Dhalsim "Street Fighter II" -pelistä, Gen alkuperäisestä Street Fighterista, Ronelto "Final Fight" -pelisarjasta ja täysin uusi hahmo Sakura. Koulutyttö joka pitää Ryuta idolinaan ja imitoi hänen taisteluliikkeitään.


title: Street Fighter Alpha 2

text: "Alpha 2:ssa" on myös vaihtoehtoasuja ja vaihtoehtoverisiota eri hahmoista. Chun-Lista on hänen versionsa "Street Fighter II" -pelistä ja Akumasta on vieläkin voimakkaampi versio Shin Akuma, joka esiintyy salaisena tietokoneen ohjaamana hahmona yksinpelissä. Pohjoisamerikkalaisessa kolikkopeli versiossa peliin on piilotettu kolme lisähahmoa, jotka eivät esiinny japanilaisessa versiossa. Hahmot ovat Ryun rinnakkaisversio Evil Ryu, sekä Zangiefin ja Dhalsimin "Street Fighter II – Champion Edition" asusteilla.


title: Walesin prinssin saari (Kanada)

text: Walesin prinssin saari () on saari pohjoisessa pohjoisessa Kanadassa. Se kuuluu Kanadan arktisten saarten ryhmään, sen länsipuolella sijaitsee Victoriansaari, itäpuolella Somersetinsaari ja pohjoispuolella sijaitsevat Kuningatar Elisabetin saaret. Saari on matalahko ja kasvillisuudeltaan tundraa. Saari jakautuu osittain Nunavutin Qikiqtaalukin alueen ja Kitikmeotin alueiden puolelle. Saarella ei ole pysyvää asutusta. Walesin prinssin saaren pinta-ala on noin 33 339 km², saari on 40. suurin saari maailmassa ja 10. suurin Kanadassa. Saaren korkein kohta on nimeämätön huippu saaren koillispuolella (), joka kohoaa 320 metriä merenpinnan yläpuolelle.


title: Walesin prinssin saari (Kanada)

text:
Ensimmäiset eurooppalaiset saarella olivat vuonna 1851 Francis Leopold McClintockin lähettämät koiravaljakot, jotka etsivät kadonnutta John Franklinia ja hänen retkikuntaansa.
Maapallon magneettinen pohjoisnapa sijaitsi 1900-luvun puolivälissä Walesin prinssin saaressa, mutta on sittemmin siirtynyt pohjoisemmaksi ja on nykyään hieman Ellesmerensaaren länsipuolella.


title: Scott Litt

text: Scott Litt on yhdysvaltalainen musiikkituottaja, joka tekee työtä enimmäkseen rockin parissa. Hän on tuottanut kuusi R.E.M. -yhtyeen levyä.


title: Panavia Tornado

text: Panavia Tornado tai "MRCA (Multi-Role Combat Aircraft, suomeksi: monitoiminen taistelulentokone) Tornado" on perhe kaksimoottorisia sotilaslentokoneita, joita kehitettiin yhdessä Yhdistyneen kuningaskunnan, Länsi-Saksan ja Italian kesken. Koneesta on kolme pääasiallista versiota:


title: Panavia Tornado

text: Tornado on yksi maailman monipuolisimmista ja kyvykkäimmistä hävittäjistä-/rynnäkkökoneista, jota luonnehtii suuri asekuorma, pitkä toimintamatka ja suuri selviytymiskyky.


title: Panavia Tornado

text: Tornado on Panavian suunnittelema ja rakentama, kehitystöitten alullepano tapahtui vuonna 1967. Panavia on kolmen valtion muodostama yhteenliittymä ja sen muodostavat British Aerospace (aikaisempi British Aircraft Corporation), Messerschmitt-Bölkow-Blohm (Länsi-Saksa) ja Alenia Aeronautica (Italia). Tornadon ensilento tapahtui 14. elokuuta 1974. Britannian kuninkaallisten ilmavoimien, Italian ilmavoimien (AMI) ja Saudi Arabian kuninkaallisten ilmavoimien Tornadot osallistuivat Persianlahden sotaan Irakia vastaan. Seitsemän Tornadoa ammuttiin alas.


title: Panavia Tornado

text: 992 Tornadoa rakennettiin rakentajavaltioille ja Saudi-Arabialle vuosina 1979–1999. Italian Aeronautica Militare (AMI) sai sata hävittäjää, Britannian kuninkaalliset ilmavoimat 229 IDS-tyypin ja 155 ADV-tyypin lentokonetta, ja Länsi-Saksan ilmavoimat 212 sekä laivaston ilmavoimat 112 konetta. Osaan RAF:n koneista tehtiin päivitysmuutoksia ECR-tyypiksi, ja neljätoista uutta koneyksilöä rakennettiin tähän käyttötarkoitukseen. Saudi-Arabian Kuninkaalliset ilmavoimat saivat arviolta hieman yli sata Tornado-monitoimihävittäjää.


title: Panavia Tornado

text: Neljätoista saksalaista Tornado ECR:ää otti osaa Naton suorittamaan serbialaisten pommitukseen Kosovon sodan aikana 1999. He käyttivät serbialaisia ilmatorjuntaohjuksia vastaan tutkaan hakeutuvia ohjuksia tässä Saksan ilmavoimienn ensimmäisessä sotatoimessa sitten toisen maailmansodan.


title: IK Hakarpspojkarna

text: IK Hakarpspojkarna (IKHP) on vuonna 1929 perustettu ruotsalainen urheiluseura Huskvarnassa Jönköpingin kunnassa. Nykyiset lajit ovat suunnistus, hiihto, pyöräily, yleisurheilu ja triathlon. Aiemmin lajeina ovat olleet myös kävely, pyöräily, hiihto, jääpallo ja jalkapallo.


title: IK Hakarpspojkarna

text: Seuran miehet ovat voittaneet Tiomilan vuonna 1995 ja Jukolan viestin 1992. Suunnistuksen maailmanmestari Mattias Karlsson edustaa seuraa.


title: Nestor Serrano

text: Nestor Serrano (s. 5. marraskuuta 1955 Bronx, New York, Yhdysvallat) on yhdysvaltalainen näyttelijä. Hänen ensimmäinen elokuvarooli oli elokuvassa "Rahareikä". Hän on näytellyt myös elokuvissa "Tappava ase 2", "Bad Boys", "Neuvottelija", "Empire", "The Insider – sisäpiirissä", "Valamiehet" ja "The Day After Tomorrow". Hän näytteli myös televisiosarjassa "24" Navi Arazia.


title: Aféntis Christós

text:
Aféntis Christós (; myös "Aféndis Hristós") on vuori Lasíthi- eli Diktivuorilla Kreetan saarella Kreikassa. Sen korkeus on 2 141 metriä ja prominenssi 349 metriä.
Aféntis Christós sijaitsee Kreetan itäosassa Iraklionin ja Lasíthin alueyksiköiden rajalla. Se on Lasíthivuoriston toiseksi korkein huippu Díktivuoren Psathín huipun jälkeen. Vuoren huipulla on Kristuksen kirkastumiselle ("Metamórfosi tou Sotíros") omistettu kappeli.


title: Aféntis Christós

text: Vuorelle pääsee Euroopan kaukovaellusreittiä numero 4 Lasíthin ylätasangolta läheiselle Díkti-vuorelle, josta edelleen Aféntis Christókselle. Matka vuorelle on hyvin pitkä, vaikea ja vaarallinen. Paras aika kiivetä Aféntis Christókselle on säästä riippuen yleensä helmikuusta maaliskuuhun.


title: Kauhea kankkunen (elokuva)

text: Kauhea kankkunen () on Todd Phillipsin ohjaama yhdysvaltalainen komediaelokuva vuodelta 2009. Elokuva kertoo neljästä ystävyksestä, jotka matkustavat Las Vegasiin viettämään polttareita ja heräävät seuraavana aamuna muistamatta mitään ja kadotettua itse sulhasen, jonka häiden pitäisi olla seuraavana päivänä. Elokuvan pääosia esittävät Bradley Cooper, Ed Helms, Zach Galifianakis, Justin Bartha ja Heather Graham.


title: Kauhea kankkunen (elokuva)

text: Doug (Justin Bartha) on menossa naimisiin, joten hänen ystävänsä - Phil (Bradley Cooper), avioelämään kyllästynyt opettaja; Stu (Ed Helms), hammaslääkäri jolla on tiukka ja kontrolloiva tyttöystävä; ja Dougin tuleva lanko Alan (Zach Galifianakis), hölmö, henkisesti epävakaa.. - vievät hänet Las Vegasiin juhlimaan polttareita. Stun kontrolloiva tyttöystävä Melissa (Rachael Harris) soittaa tälle alituisesti, minkä takia Stu joutuu valehtelemaan todellisen määränpäänsä. Hän sanoo ryhmän menevän viettämään polttareita viinialueelle Napan piirikuntaaan. Matkalla Vegasiin paljastetaan, että tyttöystävä petti Stuta risteilyllä baarimikon kanssa.


title: Kauhea kankkunen (elokuva)

text: Neljä ystävää ottavat huoneen Caesars Palace-hotellista, hiippailevat hotellin katolle ja kohottavat maljan tulevalle illalle, ""jota he eivät tule koskaan unohtamaan"". Elokuva siirtyy seuraavaan aamuun, jolloin kolme sulhaspoikaa heräävät ilman muistikuvaa edellisestä illasta. He tajuavat, että Doug on kateissa, Stu on menettänyt yhden hampaan, kylpyhuoneessa on tiikeri, kaapissa on vauva, jonka he nimeävät "Carlosiksi" ja huone on hajalla ja täynnä tavaroita, joita heidän matkaansa oli tarttunut edellisenä iltana. He kuitenkin uskovat Dougin menneen ulos aamiaiselle, mutta huolestuvat pian huomattuaan, että Dougin puhelin on hotellihuoneessa. He alkavat kerätä vihjeitä siitä vähästä mitä he muistavat: Alan löytää taskustaan Stun hampaan ja VIP-passin parkkeerausta varten, Stu löytää 800 dollarin pankkiautomaattikuitin ja Alan huomaa, että Philillä on sairaalan ranneke kädessään. Hotellin ulkopuolella Stu kyselee, miksi patsaaseen on seivästynyt patja ja taksikuski kertoo hänelle, että ""jotkut kundit eivät vaan kestä Vegasia"", jolloin palvelija tuo kaveruksille poliisiauton, jonka he jättivät hotellille edellisenä iltana.


title: Kauhea kankkunen (elokuva)

text: Huomattuaan, että Philillä on ranteessaan sairaalan ranneke ja muistellessaan, että on saattanut olla siellä illalla, miehet suuntaavat sairaalaan yrittäen seurata edellisiltaisia jälkiään. Lääkäri tunnistaa, että heillä oli tyrmäystippoina käytettävän Rohypnolin jälkiä veressään, minkä takia he eivät ilmeisesti muista lähes mitään ja kertoo, että he olivat juuri tulleet häistä "Best Little Chapel" -kirkosta. Kappelissa he saavat tietää Stun menneen naimisiin Jaden (Heather Graham) kanssa jossain vaiheessa iltaa, antaen tälle sormuksen (joka oli Stun isoäidin holokaustinaikainen), jolla Stun oli tarkoitus kosia Melissaa Dougin häiden jälkeen. Stu menee paniikkiin ja yrittää kumota avioliiton, mutta Eddie (Bryan Callen), omistaja, kertoo heille, että heidän täytyy löytää Jade, jotta molemmat osapuolet voivat suorittaa mitätöinnin. Kauhukseen Stu huomaa, että he ovat tilanneet laatikollisen tavaroita, jossa on kuvia Stun ja Jaden häistä.


title: Kauhea kankkunen (elokuva)

text: Kappelin parkkipaikalla kiinalaiset rosvot hyökkäävät ystävysten kimppuun. Rosvot murskaavat heidän autonsa tuulilasin ja vetävät aseet esille. Philin yrittäessä ajaa autolla pakoon, hän ajaa toisen rosvon jalan yli, jooloin rosvo ampuu vahingossa Eddietä olkapäähän. Juuri kohtauksen aikana Melissa soittaa Stulle ja ihmettelee, missä kaverukset ovat. Miehet pakenevat ja jäljittävät Jaden, joka kertoo olevansa strippari ja että vauva, jonka nimi on Tyler, on hänen. Stu palauttaa vauvan Jadelle. Muutaman muun johtolangan jälkeen poliisit tunkeutuvat heidän asuntoonsa ja pidättävät miehet poliisiauton varastamisesta. Ennen kuulustelua Phil soittaa Tracylla, jolloin hän kertoo heidän saaneen ylimääräisen yön hotellilla, mutta vakuuttaa, että kaikki on hyvin, kun Tracy kysyy Dougista. Kuulustelussa Phil korostaa noloutta poliisien hukattua autonsa ja niinpä konstaapelit tekevät sopimuksen, jossa kaverukset suostuvat 'vapaaehtoisiksi' kohteiksi etälamauttimien demonstraatioon. Myöhemmin kolme ystävystä hakevat autonsa joka oli takavarikoitu ja jatkavat Dougin etsintää. Heidän ajaessaan takaisin hotellille, he kuulevat takakontista meteliä. Vakuuttuneina siitä, että he löytävät Dougin, porukka ryntää takaluukulle, mutta avattuaan sen, he löytävät alastoman kiinalaisen miehen, joka lyö heitä sorkkaraudalla ennen pakenemistaan jättäen miehet sanattomiksi. Silloin Alan myöntää terästäneensä heidän juomansa edellisenä iltana, jollain mitä hän luuli ekstaasiksi, toivoen että heillä olisi hauskempaa.


title: Kauhea kankkunen (elokuva)

text: Kaverukset lähtevät takaisin hotellille etsimään lisää todisteita, mutta löytävätkin Mike Tysonin, joka on kylpyhuoneesta löytyneen tiikerin omistaja. Hän kertoo kaveruksille, että he varastivat tiikerin hänen kartanostaan ja käskee heitä viemään tiikerin takaisin talolleen. Alan laittaa viisi Rohypnol-tablettia pihviin, jonka jälkeen Stu vie sen tiikerille. Kun tiikeri on nukahtanut, he vievät sen autoon ja lähtevät kohti Tysonin kartanoa. Matkalla kartanolle tiikeri tuhoaa heidän autonsa herättyään huumeista. He palauttavat tiikerin ja saavat nähdä valvontakameravideon. Tämän avulla he saavat tietää, että Doug oli vielä mukana varastamassa tiikeriä. Kun he palaavat, kiinalaiset rosvot hyökkäävät uudelleen heidän kimppunsa. Kiinalaisia johtaa Leslie Chow (Ken Jeong), jonka kaverukset löysivät aikaisemmin takakontistaan. Rosvot törmäävät heidän autoonsa aiheuttaen sille paljon vahinkoa. Chow'n mukaan kaverukset olivat sekoittaneet kaksi laukkua edellisenä iltana kasinolla ja nyt heillä on Chow'n voittamat 80 000 dollaria. Chow vaatii rahoja vaihtokauppana Dougista, jonka hän on ilmeisimmin edellisenä iltana kaapannut. Ollessaan kykenemätön löytämään rahoja, Alan päättää käyttää tietoaan korttien laskemisessta voittaakseen rahaa blackjackissa. Pelattuaan koko illan blackjackia ja kerättyään kasinon henkilökunnan epäilykset, pojat saavat voitettua yhteensä 82 400 dollaria ja he lähtevät viemään rahat Chow'lle. Palautettuaan rahat ilmeneekin, että Chow oli kidnapannut eri Dougin (Mike Epps), joka osoittautuu huumekauppiaaksi, joka myi Alanille väärät huumeet.


title: Kauhea kankkunen (elokuva)

text: Phil on juuri soittamassa Dougin morsiamelle kertoakseen, että he ovat hukanneet tämän, kun Stu tajuaa missä Doug on. Stu päättelee, että patja, jonka he luulivat olevan heitetty heidän hotellihuoneesta aikaisemmin, on täytynyt tulla hotellin katolta. Stu nimittäin muisti, että Las Vegasin hotelleissa ikkunoita ei voi avata ja että heidän on täytynyt lukita Doug katolle osana jotakin pilaa. Päästyään hotellille löytävät Dougin katolta pahasti auringossa palaneena ja heillä on alle neljä tuntia aikaa ehtiä häihin. Stu löytää Jaden ennen lähtöä, ja kertoo tälle, etteivät he voi pysyä naimisissa. Jade ymmärtää ja ottaa uutisen hyvin sekä palauttaa sormuksen. Stu lupaa tulla takaisin seuraavalla viikolla ja järjestää treffit Jaden kanssa nähdäkseen, kehkeytyykö heidän välilleen jotain. Stu saa tietää, että syy hänen hampaansa menetykseen oli se, että hän löi Alanin kanssa vetoa siitä, ettei hän olisi niin hyvä hammaslääkäri, että voisi vetää oman hampaansa irti. Matkalla kotiin Doug kertoo että herättyään kasinon katolta hän löysi 80 000 dollarin edestä pelimerkkejä taskustaan. Kaverukset kiirehtivät kotiin ja ehtivät häihin juuri ajoissa. Phil palaa onnellisesti perheensä luo, kun taas Stu eroaa tyttöystävästään rajun riidan yhteydessä.


title: Kauhea kankkunen (elokuva)

text:
Häiden päätyttyä neljä ystävää miettivät matkaansa jakaen yhteisen halunsa muistaa mitä he tekivät kadonneiden tuntien aikana. Alan paljastaa löytäneensä Stun kameran, mikä oli heidän mukanaan edellisenä iltana. Nelikko sopii katsovansa kuvat vain yhden kerran kaikki yhdessä ennen todisteiden tuhoamista, ja kuvat näytetään lopputekstien aikana.
Ilta-Sanomien Tarmo Poussu huomautti ensi-ilta-arviossaan hyvän maun vastaisuuden olevan amerikkalaisessa nykykomediassa katu-uskottavuuden edellytys. Hän ei silti tiennyt, ketä naurattaa aikuisten miesten rivo pelleily pikkuvauvan kanssa tai sadistisesti nauravat poliisit, jotka yllyttävät pikkulapsia ampumaan tainnutusaseella ihmisiä nivusin.


title: Kauhea kankkunen (elokuva)

text: Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi "Kauhean kankkusen" kaikkien aikojen sadan parhaan komedian listalle sijalle 98.


title: Albin Palmén

text: Albin Palmén () oli suomalainen jääkärieläinlääkintämajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisessa armeijassa muun muassa patterinpäällikkönä. Varsinaisen elämäntyönsä Palmén teki eläinlääkärinä. Myöhempiin Suomen sotiin Palmén osallistui eläinlääkärinä osin rintamajoukoissa.


title: Albin Palmén

text: Palménin vanhemmat olivat asemapäällikkö Karl Konstantin Palmén ja Edla Alexandra Lindholm. Hänet vihittiin avioliittoon vuonna 1923 Aili Agnes Maunun kanssa. Hän kirjoitti ylioppilaaksi Kuopion suomalaisesta yhteiskoulusta vuonna 1911 ja liittyi Savolaiseen osakuntaan. Opintojaan hän jatkoi Dresdenin eläinlääkärikorkeakoulussa, mistä hän valmistui eläinlääkäriksi vuonna 1922.


title: Albin Palmén

text: Palmén liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 3. maaliskuuta 1915. Hänet sijoitettiin joukon 2. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 4. komppaniaan, josta hän pyrki vapaaehtoisena perusteilla olevaan Jääkäripataljoonan tykistöön ja tulikin valituksi yhtenä niistä 26 miehestä, jotka Jääkäripataljoonan komentaja majuri Bayer valitsi haastattelunsa perusteella. Hänet siirrettiin virallisesti haupitsijaokseen 17. maaliskuuta 1916, minkä päivämäärän voidaan katsoa olevan jääkäritykistön virallinen perustamispäivä. Hän osallistui taisteluihin ensimmäisessä maailmansodassa Saksan itärintamalla Misse-joella, Riianlahdella ja Ekkau-Kekkaussa sekä Aa-joella. Hän osallistui jääkäriaikanaan myös vuonna 1917 Polangenissa järjestetyille erikoiskursseille (Sprengkommando Polangen|pommarikurssi).


title: Albin Palmén

text: Palmén astui Suomen armeijan palvelukseen luutnantiksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan Jääkäritykistön 3. patteriin ja osallistui sen mukana taisteluihin Kurussa, Muroleessa, Viljakkalassa, Ylöjärvellä ja Tampereella. Näissä käymissään taisteluissa hän haavoittui lievästi Epilässä Tampereen edustalla 26. maaliskuuta 1918. Tampereen valloitukseen toteutetussa tykistön uudelleen järjestelyssä hänet sijoitettiin Jääkäritykistöprikaatin III patteriston 5. patterin päälliköksi ja osallistui taisteluihin Viipurissa.


title: Albin Palmén

text:
Palmen palveli sisällissodan jälkeen Suomen tykistökoulussa, josta hänet määrättiin 15. heinäkuuta 1918 alkaen Vuoristotykistöpatteristoon. Vuoristotykistöpatteristosta hänet siirrettiin 11. lokakuuta 1918 Suomen senaatin sota-asiaintoimituskunnan eläinlääkintäosastoon. Edellä mainitulla osastolla hänen tehtävänsä jäivät vähiin hänen opintojensa takia. Palmén erosi armeijasta 14. huhtikuuta 1920 ja työskenteli sen jälkeen väliaikaisena piirieläinlääkärinä Suonenjoella 30. toukokuuta - 31. joulukuuta 1922 välisen ajan. Suonenjoelta hän muutti Parikkalaan, missä hän toimi kunnaneläinlääkärinä 1. tammikuuta 1923 - 30. toukokuuta 1929 välisen ajan, jonka jälkeen hän sai nimityksen Sortavalan kaupungineläinlääkäriksi. Lääkäriuransa ohella hän toimi myös aktiivisesti suojeluskuntajärjestössä, missä hän toimi Parikkalan suojeluskunnan paikallispäällikkönä vuosina 1924 – 1929 ja Sortavalan suojeluskunnassa joukkueenjohtajana vuodesta 1929 alkaen. Sortavalassa hän toimi myöhemmin Sortavalan suojeluskuntapiirin I alueen päällikkönä 1. tammikuuta - 31. tammikuuta 1932 ja 1. helmikuuta - 28. helmikuuta 1935 väliset ajat.
Palmén osallistui talvisotaan 12. Divisioonan eläinlääkärinä osallistuen Kollaan taisteluihin. Välirauhan aikana hän toimi Luopioisten piirieläinlääkärinä, kunnes jatkosodan puhjettua hänet komennettiin 3. Divisioonan eläinlääkäriksi ja osallistui taisteluihin Uhtualla. Vuonna 1942 hänet siirrettiin Sortavalan ympäristön sotilashallintopiirin ja Laatokan Rannikkoprikaatin eläinlääkäriksi ja oli tehtävässä sodan loppuun saakka. Sotien jälkeen Palmén työskenteli Haapajärven piirieläinlääkärinä vuoteen 1953 saakka ja sen jälkeen Mikkelin piirieläinlääkärinä vuoteen 1956 saakka. Hänet haudattiin Mikkelin Harjun hautausmaalle.


title: David Clarkson

text: David Clarkson (s. 31. maaliskuuta 1984 Toronto, Ontario, Kanada) on kanadalainen jääkiekkoilija, pelipaikaltaan keskushyökkääjä. Clarkson edustaa NHL-joukkue Vegas Golden Knightsia.


title: David Clarkson

text: Clarksonia ei koskaan varattu NHL:ään vaan hän teki elokuussa 2005 sopimuksen Devilsin kanssa vapaana pelaajana. Clarkson pelasti ensimmäisen NHL-pelinsä 15. maaliskuuta 2007 Carolina Hurricanesia vastaan. Hän pääsi ensimmäisellä kaudellaan pelaamaan myös kolme playoff-ottelua.


title: David Clarkson

text: Clarkson on noussut Devils-fanien suosikiksi tappeluhalukkuutensa ja aggressiivisen karvauspelinsä ansiosta. Clarksonin nuorempi veli Doug edustaa Kitchener Rangersia Ontario Hockey Leaguessa.


title: David Clarkson

text: Kesällä 2013 Clarkson solmi seitsemänvuotisen sopimuksen Toronto Maple Leafsin kanssa


title: Drag Me to Hell

text: Drag Me to Hell on vuonna 2009 valmistunut amerikkalainen kauhuelokuva, jonka on ohjannut Sam Raimi. Hän on tehnyt käsikirjoituksen yhdessä veljensä Ivan Raimin kanssa.


title: Drag Me to Hell

text: Pankkivirkailija Christine (Alison Lohman) ei myönnä asiakkaalle lainaa, minkä takia vanha nainen menettää kotinsa. Kostoksi mustalaisnainen langettaa Christinen ylle kirouksen.


title: Drag Me to Hell

text: Manu Haapalainen arvioi Annassa, että "Drag Me to Hell" voisi olla virkistävä vanhanaikainen kauhumoraliteetti, jos se olisi tehty tosissaan. Nyt filmissä on kuitenkin liikaa nuorisohuumoria.


title: Assassin’s Creed II

text: Assassin’s Creed II on Ubisoft Montrealin kehittämä ja Ubisoftin vuonna 2009 PlayStation 3:lle ja Xbox 360:lle julkaisema "Assassin’s Creed" -sarjan toimintaseikkailupeli. Peli on Ezio-trilogian ensimmäinen osa. Pelin Windows-versio julkaistiin 2010 maaliskuussa. Peli on ottanut vahvasti vaikutteita oikeista historian tapahtumista ja sijainneista.


title: Assassin’s Creed II

text: "Assassin’s Creed II" on avoimeen pelimaailmaan perustuva peli, eli pelaaja voi vapaasti tutkia maailmaa tarinatehtävien rinnalla ja pelin läpäisemisen jälkeen. Kehittäjä Patrice Désilets kertoi E3-messuilla peliin kehitettävän lähes 200 tehtävää, sisältäen ainakin 100 sivutehtävää.


title: Assassin’s Creed II

text: Pelissä on runsaasti aseita, joihin lukeutuvat muun muassa hilparit, kirveet ja miekat. Pelaaja voi myös riisua vihollisen aseista ja käyttää niitä vastustajiaan vastaan. Ensimmäisessä pelissä esitelty, salamurhaajille tyypillinen sisääntaitettava terä () tekee paluun, ja tällä kertaa niitä voi käyttää kahta kerrallaan. Pelisarjan muiden osien tapaan "Assassin’s Creed II":ssa esiintyy suuressa osassa parkour-tyylinen liikkuminen. Pelihahmo liikkuu erittäin nopeasti ja ketterästi, kyeten kiipeämään lähes mihin tahansa.


title: Assassin’s Creed II

text: Uusiin ominaisuuksiin lukeutuvat muun muassa uiminen ja sukeltaminen sekä aktiivinen vuorokausirytmi. Pelissä esiintyvät kaupungit ovat Firenze, San Gimignano, Forlì, Venetsia ja Monteriggioni. Näiden lisäksi pelin loppupuolella esiintyy lyhyesti Vatikaanivaltio.


title: Assassin’s Creed II

text: Peli on suoraa jatkoa "Assassin’s Creedin" tapahtumille. Vuoteen 2012 perustuvassa tarinassa Desmond Miles on edelleen vankina Abstergo-yhtiön tiloissa tutkittuaan kolmannella ristiretkellä eläneen esi-isänsä Altaïr Ibn-La’Ahadin historiaa. Desmond pakenee tutkimustiloista Abstergon entisen työntekijän, Lucy Stillmanin avulla ja saapuu salaiseen piilopaikkaan, jossa hän alkaa Lucyn ystävien, Shaun Hastingsin ja Rebecca Cranen avulla tutkia jälleen historiaansa. Tutkimukset sijoittuvat renessanssin aikaiseen Italiaan, 1400-luvun loppupuolelle. Tutkimusten kohteena on Auditoren aatelissukuun kuuluva Ezio Auditore da Firenze, Desmondin kaukainen esi-isä, joka kuuluu tietämättään salamurhaajien sukuun. Sukujuuret selviävät Eziolle myöhemmin pelin edetessä, kun hänen isänsä ja veljensä hirtetään maanpetoksesta syytettyinä, jolloin hänen setänsä Mario ottaa Ezion huostaansa opettaakseen hänelle salamurhaajien taitoja.


title: Assassin’s Creed II

text:
Kuuluisista historiallisista henkilöistä peli sisältää muun muassa Leonardo da Vincin, Rodrigo Borgian ja Lorenzo de’ Medicin.
"Assassin's Creed II" sai hyvän vastaanoton kriitikoilta. "Official Xbox Magazine" yksinoikeus arvostelussa peli sai pisteet 9/10. "Official PlayStation Magazine US" antoi pelille täydet pisteet, kun taas "Official PlayStation Magazine UK" arvosteli pelin pistein 9/10.


title: Somersetinsaari

text: Somersetinsaari () on saari pohjoisessa Kanadassa. Se kuuluu Kanadan arktisten saarten ryhmään, Bellotinsalmi erottaa sen Kanadan mantereen Boothian niemimaasta. Saaren pinta-ala on 24 786 km², saari on 45. suurin saari maailmassa ja 12. suurin Kanadassa. Saaren korkein kohta on nimeämätön huippu saaren keskiosassa (), joka kohoaa 489 m merenpinnasta. Saarella ei ole pysyvää asutusta.


title: Somersetinsaari

text: Ensimmäiset merkit ihmisasutuksesta alueella ovat noin 1000-luvulta jolloin saarella asuivat Thulen kulttuurin kansat, heidän ajaltaan alueelta on löydetty valaanluita, tunneleita ja kivirakennelmien raunioita.


title: Somersetinsaari

text: James Clark Rossin tutkimusretkikunta, johon kuului kaksi laivaa, saapui saaren koillispuolelle vuoden 1848 loppupuolella ja perustivat "Port Leopold" tukikohdan viettääkseen talven saarella. Huhtikuussa retkikunta tutki Peelinsalmen rantoja koiravaljakkojen avulla etsien kadonnutta John Franklinin retkikuntaa.


title: Somersetinsaari

text: Vuonna 1937 Hudson's Bay Company perusti saaren kaakkoispuolelle "Fort Ross" -nimisen tukikohdan ja kauppapaikan, toimintaa jatkui vain yhdentoista vuoden ajan jonka jälkeen yhtiö päätti sulkea toimipaikan vaikeiden kulkuyhteyksien vuoksi, toisinaan jäämassat sulkivat kulkuyhteydet jopa pariksi vuodeksi kerrallaan. Paikalliset Taloyoakin kylän Inuitit käyttävät entistä kaupparakennusta ja johtajan asuntoa edelleen tundrakaribun metsästysmatkoillaan.


title: Somersetinsaari

text: Saaren vanhat rauniot, runsas villieläimistö ja helppo kulkuyhteys Resoluten kylästä ovat tehneet saaresta suositun turistikohteen.


title: Karl Pakarinen

text: Karl Johan Pakarinen (käytti Saksassa peitenimeä Skogström), () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisessa armeijassa komppanianpäällikkönä.


title: Karl Pakarinen

text: Pakarisen vanhemmat olivat ajuri Petter Johan Pakarinen ja Anna Maria Matilainen. Hän kirjoitti ylioppilaaksi Joensuun klassillisesta lyseosta vuonna 1905 ja liittyi Karjalaiseen osakuntaan. Opintojaan hän jatkoi Teknillisen korkeakoulun koneinsinööriosastolla syyslukukauden 1906 ja Helsingin yliopiston filosofisen tiedekunnan fyysis-matemaattisella osastolla vuosina 1907 - 1914.


title: Karl Pakarinen

text: Pakarinen liittyi vapaaehtoisena Saksassa sotilaskoulutusta antavan jääkäripataljoona 27:n täydennysjoukkoon 4. marraskuuta 1916, josta hänet siirrettiin pataljoonan 1. komppaniaan 29. maaliskuuta 1917.


title: Karl Pakarinen

text: Pakarinen astui Suomen armeijan palvelukseen Saksassa 7. helmikuuta 1918 ensin allekirjoitettuaan palvelusopimuksen. Tässä tilaisuudessa hänet ylennettiin vänrikiksi. Hän saapui takaisin Suomeen 18. helmikuuta 1918 jääkärien etujoukon mukana Vaasaan. Vaasasta hänet komennettiin aluksi suojeluskuntajoukkojen kouluttajaksi Joensuuhun ja sieltä edelleen Karjalan rintamalle. Hän toimi Karjalan rintamalla aluksi IV pataljoonan 1. komppanian päällikkönä, josta tehtävästä hänet määrättiin 19. maaliskuuta 1918 alkaen Karjalan 1. rykmentin II pataljoonan 3. komppanian päälliköksi. Hän osallistui sisällissodan taisteluihin Raudun rintamalla, jossa hän kaatui 20. huhtikuuta 1918 Kauksamolla. Hänet haudattiin Joensuun sankarihautaan.


title: Johan Paavilainen

text: Johan Eemeli Paavilainen () oli suomalainen reservin luutnantti ja jääkäri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisessa armeijassa muun muassa joukkueenjohtajana koillisrintamalla.


title: Johan Paavilainen

text: Paavilaisen vanhemmat olivat maanviljelijä Simo Paavilainen ja Katri Rautiainen. Hänet vihittiin avioliittoon vuonna 1921 Anni Paavalniemen kanssa. Hän kävi kansakoulun ja suoritti yksityisesti keskikoulukurssin Iin yhteiskoulussa vuonna 1930. Hän kävi Reserviupseerikoulun vuonna 1928 ja suojeluskuntaupseerikurssin vuonna 1922 sekä taktiikan soveltamiskurssin vuonna 1922. Komppanianpäällikkökurssin hän suoritti vuonna 1930 ja luutnanttikurssin vuonna 1937 Suojeluskuntain päällystökoulussa.


title: Johan Paavilainen

text: Paavilainen työskenteli kauppa-apulaisena Kaukolassa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 3. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella, josta hänet siirrettiin 20. maaliskuuta 1917 pataljoonan täydennysjoukkoon hänellä todetun sairauden takia. Takaisin komppaniaansa hän palasi 16. elokuuta 1917.


title: Johan Paavilainen

text: Paavilainen astui Suomen armeijan palvelukseen aliupseeriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan aluksi 1. Jääkärirykmentin 1. jääkäripataljoonan 4. komppaniaan, josta hänet siirrettiin maaliskuun lopulla koillisrintamalle, niissä hän toimi joukkueenjohtajana Sallan rykmentin Kuolajärven pataljoonan 2. komppaniassa. Hän osallistui sisällissodan taisteluihin Kuivitsalla ja Kilislammilla.


title: Johan Paavilainen

text: Paavilainen palveli sisällissodan jälkeen joukkueenjohtajana Sallan rykmentistä muodostetun Lapin I rajavartiopataljoonan (myöhemmin Lapin ryhmän II pataljoona ja Lapin rajavartiosto) eri komppanioissa. Hän erosi armeijasta ja liittyi suojeluskuntajärjestöön 1. tammikuuta 1921 ja hänet sijoitettiin paikallispäälliköksi Haukiputaan suojeluskuntaan. Haukiputaalta hän muutti Ouluun, missä hänet sijoitettiin 1. heinäkuuta 1928 aluepäälliköksi ensin Oulun suojeluskuntapiirin VII alueelle ja 1. helmikuuta 1933 alkaen III alueelle.


title: Erik Paavilainen

text:
Erik Jalmari Paavilainen () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisessa armeijassa muun muassa Karjalan Armeijakunnassa.
Paavilaisen vanhemmat olivat kaupunginvouti Erik Paavilainen ja Ida Maria Mielonen. Hänet vihittiin avioliittoon vuonna 1923 Lempi Johanna Setälän kanssa. Hän kävi viidennen luokan Savonlinnan suomalaisessa reaalilyseossa.


title: Erik Paavilainen

text: Paavilainen työskenteli sähköteknikkona Helsingissä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 5. maaliskuuta 1916, josta hänet siirrettiin 53 muun miehen kera 2. lokakuuta 1917 perustettuun pataljoonan tiedonanto-osastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän osallistui vuonna 1917 Polangenissa järjestetyille erikoiskursseille (pommarikurssi).


title: Erik Paavilainen

text: Paavilainen astui Suomen Valkoisen armeijan palvelukseen varavääpeliksi ylennettynä Saksassa 7. helmikuuta 1918. Hän palasi takaisin Suomeen jääkäreiden etujoukon mukana Vaasaan 18. helmikuuta 1918. Suomen sisällissodassa hän toimi jäänmurtaja Sammon radiosähköttäjänä sen avustaessa pataljoonan ja aseiden kuljetuslaivoja. Meritoiminnan loputtua hän kuulin lyhyen ajan Kenttälennätinpataljoonan 1. komppaniaan, josta hänet komennettiin aluksi radiosähköttäjäksi 1. Jääkäriprikaatin esikuntaan, josta hänet siirrettiin myöhemmin Karjalan armeijakunnan esikuntaan. Hän osallistui sisällissodan taisteluihin Tampereella ja Viipurissa.


title: Erik Paavilainen

text: Paavilainen perusti ja rakennutti sisällissodan jälkeen Kuolajärven (Sallan) radioaseman, jonne hänet myös määrättiin 20. kesäkuuta 1918 alkaen päälliköksi. Kuolajärveltä hänet komennettiin 4. elokuuta 1919 opettajaksi tiedonantokursseille. Hänet määrättiin 7. huhtikuuta 1920 alkaen Hangon radioaseman päälliköksi ja määrättiin edelleen hoitamaan Kenttäradiokomppanian päällikkyyttä 24. toukokuuta 1921 alkaen. Kenttäradiokomppaniasta hänet komennettiin 10. kesäkuuta 1921 alkaen Teknillisten joukkojen esikunnan teknilliseen toimistoon, missä hän toimi toimistopäällikön viransijaisena 10. kesäkuuta – 23. joulukuuta 1921 välisen ajan. Seuraavaksi hänet määrättiin 10. syyskuuta 1922 alkaen Santahaminan radioaseman päällikön viransijaiseksi ja 21. maaliskuuta 1923 alkaen Radiokoulun päällikön viransijaiseksi sekä 31. toukokuuta 1924 alkaen Radiopataljoonan talouspäälliköksi. Radiopataljoonassa hänet siirrettiin 1. tammikuuta 1927 Radiopataljoonan 2:n 1. komppanian päälliköksi. Radiopataljoonasta hänet siirrettiin 5. kesäkuuta 1929 Kenttälennätinpataljoonaan. Vaikka hänet siirrettiin nimellisesti Kenttälennätinpataljoonaan, niin hän jatkoi todellisuudessa edelleen Radiopataljoonassa, missä hän toimi 1. komppanian päällikön viransijaisena ja 28. helmikuuta 1930 alkaen aliupseerikoulun johtajana. Armeijasta Paavilainen erosi 17. huhtikuuta 1930 ja työskenteli sen jälkeen valokuvaajana Helsingissä.


title: Erik Paavilainen

text: Paavilainen osallistui talvisotaan toimistoupseerina Päämajan Tiedotusosastolla ja Propagandaosastolla. Välirauhan aikana hän jatkoi samoissa tehtävissä. Jatkosodan puhjettua hänet siirrettiin valokuvausryhmän johtajaksi 10. Tiedotuskomppaniaan, jossa hän toimi vuoteen 1942, jolloin hänet kotiutettiin. Myöhemmin hän jatkoi valokuvaajana Helsingissä.


title: Paavo Ottelin

text: Paavo Eliel Ottelin (4. marraskuuta 1899 Tornio – 23. huhtikuuta 1928) oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen armeijan riveissä.


title: Paavo Ottelin

text: Ottelinin vanhemmat olivat filosofian maisteri Kaarlo Eliel Ottelin ja Olga Johanna Niemi. Hänet vihittiin avioliittoon vuonna 1926 Anna Voutilaisen kanssa. Hän erosi Kokkolan suomalaisessa yhteiskoulun 7. luokalta liittyäkseen jääkäriliikkeeseen. Hän kävi Haminan taistelukoulun vuonna 1918 ja Tykistöupseerien täydennyskurssin vuonna 1923.


title: Paavo Ottelin

text: Ottelin liittyi vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 11. huhtikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Pataljoonan rintamakomennuksen jälkeen hänet siirrettiin 2. konekiväärikomppaniaan 11. heinäkuuta 1917 alkaen.


title: Paavo Ottelin

text: Ottelin astui Suomen armeijan palvelukseen aliupseeriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan ensin 8. jääkäripataljoonan konekiväärikomppaniaan, josta hänet määrättiin 6. maaliskuuta 1918 alkaen 4. Jääkärirykmentin 9. jääkäripataljoonan konekiväärikomppaniaan. Hän osallistui sisällissodan taisteluihin Viipurissa.


title: Paavo Ottelin

text: Ottelin palveli sisällissodan jälkeen 4. Jääkärirykmentistä muodostetussa Jääkäripataljoona 4:ssä, josta hänet siirrettiin 6. heinäkuuta 1918 Kaartin jääkäripataljoonan konekiväärikomppaniaan. Jalkaväestä Ottelin siirtyi tykistöön ensin 27. lokakuuta 1918 oppilaaksi Lappeenrannan tykistöupseerikursseille, josta hänet kurssin päätteeksi määrättiin Kenttätykistörykmentti 2:n 2. patteriin. Kenttätykistörykmentistä hänet siirrettiin 26. syyskuuta 1919 patterinpäälliköksi Rannikkotykistörykmentti 3:n 3. patteristoon. Patteristossa hän toimi usean eri patterin päällikkönä. Rannikkotykistörykmentti 3:sta hänet komennettiin 24. tammikuuta 1925 opettajaksi Rannikkotykistön kapitulanttikouluun, josta hän erosi sairauden takia 31. maaliskuuta 1928.


title: Urho Ojamo

text: Urho Väinö Verner Ojamo () oli suomalainen jääkäri ja reservin luutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhempiin suomen sotiin Ojamo osallistui eri tehtävissä asevarikoilla.


title: Urho Ojamo

text: Ojamon vanhemmat olivat tilanhoitaja Oskar Verner Ojamo ja Karolina Rajaniemi. Hänet vihittiin avioliittoon vuonna 1919 Fanny Vappu Johanna Oksalan kanssa. Hän kävi valmistavan koulun kolme luokkaa Heinolan keskikoulua ja Lahden seudun maamieskoulun vuosina 1912 – 1913 sekä Tuusulan kansanopiston vuosina 1914 – 1915. Hän suoritti yksityisesti seitsemännen luokan Helsingin suomalaisessa lyseossa vuonna 1927. Hän kävi Kengityskoulun vuonna 1923 ja Reserviupseerikoulun vuonna 1926 sekä Kadettikoulun poikkeuksellisen kurssin vuosina 1927 – 1928.


title: Urho Ojamo

text:
Ojamo työskenteli maanviljelysharjoittelijana ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. konekiväärikomppaniaan 13. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, josta hänet lähetettiin 29. marraskuuta 1916 Altonan työosastoon ja laskettiin edelleen siviilitöihin Saksaan 4. elokuuta 1917. Hän joutui jäämään pataljoonan palatessa takaisin Suomeen sairaalahoitoon Saksaan hänellä todetun munuaistulehduksen takia.
Ojamo palasi takaisin Suomeen 23. tammikuuta 1919 ja työskenteli sen jälkeen 15. maaliskuuta 1919 – 15. kesäkuuta 1920 välisenä aikana Suojärven rautatierakennuksen linjavarastonhoitojana ja palveli 15. heinäkuuta 1920 – 30. tammikuuta 1921 välisen ajan Lahden poliisilaitoksen palveluksessa.


title: Urho Ojamo

text: Armeijan palvelukseen hän astui l. helmikuuta 1921 kersantiksi ylennettynä ja hänet sijoitettiin varusmestariksi Savon Jääkärirykmentin 2. konekiväärikomppaniaan. Savon jääkärirykmentistä hän siirtyi 1. helmikuuta 1923 esikunta- ja eläinlääkintävääpeliksi 3. Divisioonan esikuntaan. Divisioonan esikunnasta hänet siirrettiin 22. toukokuuta 1926 reserviupseerikokelaana Tampereen rykmentin 2. konekiväärikomppaniaan ja 11. helmikuuta 1927 alkaen nuoremmaksi upseeriksi Kajaanin sissipataljoonaan sekä 30. syyskuuta 1931 Helsingin komennuskomppaniaan. Vihdoin hänet nimitettiin 1. huhtikuuta 1933 alkaen Asevarikko 2:n apulaispäälliköksi.


title: Urho Ojamo

text: Ojamo osallistui talvisotaan jatkamalla Asevarikko 2:n virkaatekevänä päällikkönä, myöhemmin sodan kestäessä hän toimi Asevarikko 2:n apulaispäällikkönä. Välirauhan aikana Ojamo siirrettiin apulaispäälliköksi Asevarikko 5:een. Jatkosodan puhjettua hän jatkoi edelleen apulaispäällikkönä Asevarikko 5:ssä aina vuoteen 1942 saakka, jolloin hänet siirrettiin apulaispäälliköksi Asevarikko 2:een, missä hän sitten palvelikin sodan loppuun saakka, jolloin hän erosi vakinaisesta palveluksesta. Sotien jälkeen Ojamo työskenteli Henkivakuutusyhtiö Salaman tarkastajana vuoteen 1946 saakka, jolloin hän siirtyi Tampereelle Tampellan konepajan palvelukseen ja työskenteli yrityksessä muun muassa piirustus - ja konttoritarvikevaraston hoitajana vuoteen 1948 saakka. Hänet haudattiin Heinolaan.


title: Janne Oinonen

text:
Janne Oinonen () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916.
Hänen vanhempansa olivat maanviljelijä Petteri Oinonen ja Leena Tolvanen. Hänet vihittiin avioliittoon vuonna 1922 Anna Katariina Heinosen kanssa. Hän kävi kansakoulun ja suoritti yksityisesti seitsemännen luokan Helsingin suomalaisessa lyseossa vuonna 1927. Oinonen kävi Reserviupseerikoulun vuonna 1925 ja Kadettikoulun erikoiskurssin vuosina 1927 – 1928 sekä jalkaväkitykkiampujakurssin vuonna 1929. Taistelukoulun joukkueenjohtajakurssin hän suoritti vuonna 1934.


title: Janne Oinonen

text: Oinonen liittyi vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 19. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella, josta hänet siirrettiin 4. helmikuuta 1918 sairauden takia pataljoonan täydennysjoukkoon. Oinonen joutui jäämään sairaalahoitoon Saksaan pataljoonan muun joukon palatessa Suomeen helmikuussa vuonna 1918.


title: Janne Oinonen

text: Oinonen palasi takaisin Suomeen sisällissodan jälkeen kesäkuun alussa vuonna 1918 ja astui armeijan palvelukseen 10. kesäkuuta 1918 aliupseeriksi ylennettynä. Hänet sijoitettiin 3. Jääkärirykmenttiin, josta muodostettiin myöhemmin ensin Savon jääkärirykmentti 3 ja sitten Uudenmaan rykmentti. Hän toimi rykmentissä koulutusaliupseerina 5. komppaniassa ja 2. konekiväärikomppaniassa sekä II pataljoonan varastonhoitajana. Armeijasta hän erosi 14. huhtikuuta 1920, mutta astui takaisin palvelukseen jo 1. huhtikuuta 1921. Nyt, hänet sijoitettiin pataljoonan varastonhoitajaksi Kenttälennätinpataljoonaan. Toistamiseen hän erosi armeijan palveluksesta 15. maaliskuuta 1922 ja siirtyi suojeluskuntajärjestön palvelukseen. Suojeluskunnissa hänet sijoitettiin paikallispäälliköksi Pielisjärven suojeluskuntaan. Tehtävässä hän palveli 16. toukokuuta 1922 - 15. heinäkuuta 1923 välisen ajan.


title: Janne Oinonen

text:
Myöhemmin hän erosi suojeluskunnista ja astui takaisin Armeijan palvelukseen 16. elokuuta 1923 ja hänet sijoitettiin talousvääpeliksi Uudenmaan rykmenttiin. Myöhemmin hän hoiti 1. joulukuuta 1924 - 31. lokakuuta 1925 välisen ajan II pataljoonan taloudenhoitajana. Uudenmaan rykmentistä hän siirtyi 1. kesäkuuta 1926 Tampereen rykmenttiin, missä hän toimi rykmentin asevääpelinä sekä 20. lokakuuta 1926 alkaen aliupseerikoulun nuorempana upseerina. Rykmentin sisällä hänet määrättiin seuraavaksi 30. heinäkuuta 1928 alkaen nuoremmaksi upseeriksi 3. komppaniaan ja 1. helmikuuta 1931 alkaen 1. komppanian varapäälliköksi sekä oli komennettuna aliupseerikoulun opetusupseeriksi ja 17. elokuuta 1933 jalkaväkitykkiosaston johtajaksi. Tampereen rykmentistä hänet siirrettiin 19. joulukuuta 1934 alkaen apulaisupseeriksi Joensuun sotilaspiirin esikuntaan, josta hänet siirrettiin edelleen 25. elokuuta 1938 alkaen nuoremmaksi upseeriksi Porin rykmentin 2. komppaniaan.
Oinonen osallistui talvisotaan aluksi pataljoonan kaasunsuojelu-upseerina 1. Prikaatissa, josta hän siirtyi linnoitustöihin Karjalankannakselle. Myöhemmin hän toimi kaasunsuojelu-upseerina ja komppanianpäällikkönä Jalkaväkirykmentti 13:sta. Välirauhan aikana Oinonen jatkoi sodan aikaisessa tehtävässään, kunnes hänet siirrettiin myöhemmin Jalkaväenkoulutuskeskus 1:een ja toimi osasto Divisioonan päällikkönä. Koulutuskeskuksesta hänet siirrettiin Jalkaväkirykmentti 64:ään (myöhemmin 11. Prikaati) ja toimi rykmentissä pataljoonan komentajana ja komppanianpäällikkönä. Jatkosodan puhjettua hänet komennettiin komppanianpäälliköksi Jalkaväenkoulutuskeskus 4:ään, josta hänet siirrettiin vuonna 1942 Sotavankileiri 6:een ja vuonna 1944 Sotavankileiri 2:een. Hän erosi vakinaisesta palveluksesta sotien jälkeen ja työskenteli sen jälkeen liike-elämän palveluksessa. Hänet haudattiin Turkuun.


title: John Bentley

text: John Bentley voi tarkoittaa seuraavia henkilöitä:


title: John Bentley (näyttelijä)

text: John Bentley (2. joulukuuta 1916 Warwickshire, Britannia – 13. elokuuta 2009 Petworth, Sussex, Britannia) oli brittiläinen näyttelijä. Hänen elokuvarooleihinsa kuuluvat muun muassa nimiroolit kolmessa Paul Temple -elokuvassa vuosina 1948–1952. Hänen satunnaisiin esiintymisiinsä A-luokan elokuvissa kuului rooli vuoden 1956 elokuvassa "Istanbul", jossa pääosaa esitti Errol Flynn.


title: Party Music – 20 Hits

text:
Party Music ~~ 20 Hits on Bobby Vintonin kahdeskymmenesyhdeksäs studioalbumi.
Se sisältää 20 tanssikappaletta. Suurin osa niistä on polkkia.


title: The Name Is Love

text: The Name Is Love on Bobby Vintonin vuonna 1977 ilmestynyt kolmaskymmenes studioalbumi. Albumilla on coverversiot kappaleista ”Hold Me, Thrill Me, Kiss Me” ja ”Only Love Can Break a Heart”.


title: The Name Is Love

text:
Albumit – Billboard (North America)
Singlet – Billboard (North America)


title: Kobolttihydroksidi

text: Kobolttihydroksidi (Co(OH)) on koboltti- ja hydroksidi-ionien muodostama ioniyhdiste. Yhdiste esiintyy väriltään punaisena ja sinivihreänä jauheena. Näistä punainen muoto on kemiallisesti stabiilimpi.


title: Kobolttihydroksidi

text: Kobolttihydroksidi liukenee huonosti veteen. Sitä voidaan valmistaa saostamalla koboltti-ionit jostain kobolttisuolaliuoksesta kuten kobolttikloridista tai kobolttinitraatista emäksisellä aineella kuten natriumhydroksidilla. Yhdiste saostuu ensin sinisenä ja muuttuu väriltään punaiseksi.


title: Kobolttihydroksidi

text: Kobolttihydroksidi hajoaa kobolttioksidiksi lämmitettäessä yhdistettä 168 °C lämpötilaan.


title: Kobolttihydroksidi

text: Ilma hapettaa kobolttihydroksidin koboltti(III)hydroksidiksi. Vesiliuoksissa kobolttihydroksidi käyttäytyy emäksisten hydroksidien tavoin. Happamissa olosuhteissa muodostuu punainen heksa-akvakobolttikompleksi-ioni. [Co(HO)]


title: Kobolttihydroksidi

text: Hapot neutraloivat kobolttihydroksidin, jolloin muodostuu happojen kobolttisuolaa ja vettä.


title: Kobolttihydroksidi

text: Kobolttihydroksidia käytetään maalien ja vahojen sekä litograafisten musteiden kuivaajina ja katalyyttinä. Lisäksi siitä valmistetaan karboksyylihappojen kobolttisuoloja ja litium-ioniakuissa hyödynnettävää litiumkobolttioksidia.


title: 100 Memories

text: 100 Memories on Bobby Vintonin 31. studioalbumi, joka julkaistiin vuonna 1979 levymerkillä Ahed Records. Albumi sisältää 100 kappaletta vuosilta 1950–1970, joka on koostettu sikermistä.


title: Bathurstinsaari

text: Bathurstinsaari () on saari Nunavutissa pohjoisessa Kanadassa. Se kuuluu Kuningatar Elisabetin saariryhmään. Saaren pinta-ala on noin 16 042 km²; se on 54. suurin saari maailmassa ja 13. suurin Kanadassa. Korkeuserot ovat pieniä ja suurin osa saaresta on alle 330 m merenpinnasta. Korkein huippu on Arctic Cordillera -vuorijonon sivuhaaran Stokes Rangen Stokes Mountain (412 m). Saarella ei ole pysyvää asutusta. Maaperä on parempilaatuista kuin muilla alueen saarilla, tämän vuoksi saaren biomi on näitä saaria monipuolisempi.


title: Bathurstinsaari

text: Saaren itärannikolla sijaitsevassa Brooman Point Village kylässä on tutkimusten mukaan ollut asutusta nykyistä lämpimämmällä ajanjaksolla, 2000-luvulla eaa. paikalla asui Dorsetin kulttuuriin edustajia. Kaivauksissa on löydetty heidän tekemiään kivisiä laatikoita ja kaiverretuja ihmis ja eläinhahmoja. Viimeiset havainnoit heistä on noin vuoden 1 tienoilta. Samalla paikalla asui 900–1200-luvuilla Thulen kulttuurin edustajia. Thule kansan rakentajat rakensivat kylän Dorsetien asuinpaikan päälle, suurin osa alkuperäisista Dorsetien esineistä säilyi ikiroudassa nykypäivän tutkijoille. Toisinpaikoin Thule rakennusten seinät oli tehty valaanluista ja Dorsetien hylkäämistä puuosista sekä heidän kaivertamistaan sarvista, yhdistäen osia molemmista kulttuureista.


title: Bathurstinsaari

text: Ensimmäisenä eurooppalaisena saaren löysi vuonna 1819 William Edward Parry, joka nimesi saaren Britannian siirtomaa- ja sotaministerin Henry Bathurst, Bathurstin 3. jaarlin mukaan (1812–1827).


title: Bathurstinsaari

text: Saarelle on perustettu jääkarhujen suojelualue Polar Bear Pass ja sinne suunnitellaan uutta Tuktusiuqvialuk National Park -luonnonpuistoa.


title: Bathurstinsaari

text: Maapallon magneettinen pohjoisnapa liikkui saaren yli etelästä pohjoiseen 1960–1970-luvuilla.


title: Ken Wharton

text: Kenneth "Ken" Albert Wharton (21. maaliskuuta 1916 Smethwick – 12. tammikuuta 1957 Auckland, Uusi-Seelanti) oli brittiläinen Formula 1 -kuljettaja. Hän osallistui 16 F1-osakilpailuun kausilla 1952–1955. Hän saavutti yhteensä 3 MM-pistettä ajamalla neljänneksi heti debyyttikilpailussaan Sveitsin GP:ssä 1952. Hän osallistui myös muutamaan MM-sarjaan kuulumattomaan kilpailuun voittaen vuonna 1953 Winfield JC sekä Newcastle Journal Trophyn.


title: Ken Wharton

text: Wharton kilpaili myös rallin MM-sarjassa voittaen Tulip Rallyn kolmesti Fordilla. Hän voitti Britannian Hill Climbing -sarjan mestaruuden neljä kertaa vuosina 1951–1954. Hän on edelleenkin ainoa kuljettaja, joka on voittanut sarjan mestaruuden neljästi peräkkäin. Eniten sarjan mestaruuksia on Tony Marshilla, kuusi kappaletta.


title: Ken Wharton

text: Wharton menehtyi Uudessa-Seelannissa Ardmoren radalla järjestetyssä kilpailussa, kun hänen Ferrarinsa kolaroi.


title: Ted Whiteaway

text: Ted Whiteaway (1. marraskuuta 1928 Feltham, Middlesex – 18. lokakuuta 1995) oli brittiläinen Formula 1 -kuljettaja.


title: Ted Whiteaway

text: Whiteaway osallistui yhteen F1-osakilpailuun kaudella 1955, Monacon GP:hen. Hän kuitenkin karsiutui, eikä päässyt starttaamaan kilpailuun. Hän osallistui myös MM-sarjaan kuulumattomiin kilpailuihin.


title: Ted Whiteaway

text: Whiteaway ajoi myös Le Mansia ystävänsä John Turnerin kanssa vuonna 1959, jolloin he sijoittuivat kokonaistuloksissa 7. sijalle.


title: Hetkessä tähdeksi

text: Hetkessä tähdeksi ("Instant Star") on Geminillä palkittu kanadalainen televisiosarja, jonka pääosassa on Alexz Johnson . Sarja kertoo Jude Harrisonista, joka 15-vuotiaana voittaa Instant Star -laulukilpailun.


title: Hetkessä tähdeksi

text: Linda Schuyler ja Stephen Stohn Epitome Picturesista tuottivat sarjan. Ohjelma alkoi CTV:llä Kanadassa, mutta myöhemmin sarjan osti Viacomin omistama televisiokanava yhdysvaltalainen The N. Sarjasta tuli in jälkeen toiseksi suosituin The N:n sarja.


title: Hetkessä tähdeksi

text:
Sarjaa tehtiin neljä kautta. Sarjan viimeinen jakso esitettiin 26. kesäkuuta 2008 The N -kanavalla.
Sarjan ensimmäinen jakso esitettiin Suomessa 7. kesäkuuta 2008 Subilla. Sub on esittänyt sarjan kolme ensimmäistä tuotantokautta.


title: Hetkessä tähdeksi

text:
Pääroolit
Sivuroolit


title: Jättiputket

text: Jättiputket eli jättiläisukonputket ("Heracleum persicum" -ryhmä) ovat ukonputkien sukuun ja sarjakukkaiskasvien heimoon kuuluva lajiryhmä. Siihen luokitellaan kuuluvaksi kaukasianjättiputki ("Heracleum mantegazzianum"), persianjättiputki ("Heracleum persicum", syn. "H. laciniatum") ja armenianjättiputki ("Heracleum sosnowskyi"). Jättiputket ovat alun perin Aasiasta, mistä ne ovat levinneet muihin maanosiin koristekasveina.


title: Jättiputket

text: Suomessa jättiputket luokitellaan nykyään selvästi haitallisiksi tulokaslajeiksi. Jättiputkien suuret, maanalaiset siemenpankit tekevät niistä hankalan hävitettävän – pelkän maanpäällisen osan poisto juurineen ei riitä, vaan jättiputkia ilmestyy samalle paikalle viimeistään seuraavana kesänä.


title: Jättiputket

text: Jättiputkien kasvinesteen sisältämät myrkylliset furanokumariinit aiheuttavat iholle päästyään auringonvalon vaikutuksesta palovammoja muistuttavia haavoja ja rakkuloita ihoon, jotka paranevat hitaasti. Kasvinesteen sisältämät yhdisteet voivat aiheuttaa jopa näön menetyksen joutuessaan silmiin.


title: Jättiputket

text: Jättiputket kasvavat suuriksi: puolestatoista jopa 4,5 metriä korkeiksi. Jättiputket tuottavat hyvin runsaasti siemeniä, leviävät helposti ja niiden hävittäminen on vaikeaa.


title: Jättiputket

text: Jättiputket valtaavat nopeasti alaa. Niiden kukinnon siemenaiheet voivat säilyttää itävyytensä, vaikka kukintovarsi katkaistaisiin. Siemenet ovat itämiskykyisiä ainakin 5-8, jopa 10 vuotta. Vanhat juurakot versovat kasvuun heti lumien sulettua, ja siementaimet ilmestyvät näkyviin parin viikon kuluessa. Suomessa ylivoimaisesti yleisimmin esiintyvä jättiputkilaji on kaukasianjättiputki.


title: Jättiputket

text: Keski-Euroopassa kasvin hävittäminen vanhoilta kasvupaikoilta on kestänyt jopa kymmenen vuotta. Varmimmat ja nopeimmat torjuntatulokset saataneen yhdistämällä kemiallinen torjunta (glyfosaatti- tai MCPA-valmisteet) sekä mekaaniset menetelmät. Torjunta-aineen pitoisuuden tulee olla riittävä, ja vesistörajoituksia on noudatettava. Bio-merkityillä glyfosaattivalmisteilla sallittu ruiskutusetäísyys on kolme metriä sen hetkisestä veden pinnasta. Käsittelyn saa tarvittaessa tehdä bio-merkityillä valmisteilla vesirajaan asti, jos käytetään sivelymenetelmää. Suojaetäisyys on riskianalyysissä määritetty ruiskutuksen tuulikulkeuman perusteella. Glyfosaatti on vesieliöille haitallista. MCPA-valmisteilla suojaetäisyys on pidempi.


title: Jättiputket

text: Torjunta-aine tappaa kasvit juurineen ja siementaimet poistetaan mekaanisesti kun niitä ilmestyy. Naudat, lampaat ja siat voivat jossain määrin syödä jättiputkia ja myös tällaisesta torjunnasta on hyviä kokemuksia. Eläimet voivat kuitenkin saada vammoja silmiin, sieraimiin ja suuhun. Suuria määriä syöneille eläimille voi tulla ruoansulatuksen ongelmia.


title: Burundi yleisurheilun maailmanmestaruuskilpailuissa

text: Burundi on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä kolme mitalia. Useimpien muiden Afrikan maiden tavoin se on menestynyt parhaiten keskimatkojen juoksuissa ja kestävyysjuoksuissa.


text: Burundi saavutti ensimmäiset MM-mitalinsa Göteborgissa 1995. Arthémon Hatungimana saavutti hopeaa 800 metrin juoksussa ja Vénuste Niyongabo pronssia 1 500 metrin juoksussa. Lontoossa 2017 Francine Niyonsaba saavutti 800 metrin juoksussa hopeaa. Pistesijoille on yltänyt Aloys Nizigama, joka sijoittui Tokiossa 1991 10 000 metrillä kuudenneksi sekä Stuttgartissa 1993 10 000 metrillä viidenneksi ja 5 000 metrillä seitsemänneksi.


title: Ruanda yleisurheilun maailmanmestaruuskilpailuissa

text: Ruanda on osallistunut yleisurheilun ulkoratojen maailmanmestaruuskilpailuihin ensimmäisistä, vuoden 1983 kisoista lähtien. Se ei ole saanut MM-kilpailuissa yhtään mitalia. Maan paras MM-kisasaavutus on Mathias Ntawulikuran seitsemäs sija 10 000 metrin juoksussa Tokiossa 1991.


title: Irlanti yleisurheilun maailmanmestaruuskilpailuissa

text: Irlanti on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se oli mukana myös erillisessä naisten 3 000 metrin juoksun ja 400 metrin aitajuoksun MM-tapahtumassa vuonna 1980. Se on saanut MM-kilpailuissa yhteensä kuusi mitalia, joista neljä on kultaisia.


text: Irlannin ainoa kaksinkertainen MM-mitalisti on Sonia O'Sullivan, joka saavutti 1 500 metrin juoksussa hopeaa Stuttgartissa 1993 ja voitti 5 000 metrillä kultaa Göteborgissa 1995. Eamonn Coghlan voitti kultaa 5 000 metrillä Helsingissä 1983, Olive Loughnane 20 kilometrin kävelyssä Berliinissä 2009 ja Robert Heffernan 50 kilometrin kävelyssä Moskovassa 2013. Loughnane sijoittui Berliinissä alun perin toiseksi, mutta nousi vuonna 2016 voittajaksi kun Olga Kaniskina hylättiin dopingin takia. Gillian O'Sullivan saavutti 20 kilometrin kävelyssä hopeaa Pariisissa 2003. Pistesijoille ovat yltäneet Mary Appleby neljänneksi 400 metrin aitajuoksussa 1980, Regina Joyce seitsemänneksi maratonilla 1983, Sonia O'Sullivan neljänneksi 3 000 metrin juoksussa ja Nick Sweeney kuudenneksi kiekonheitossa 1993 , Susan Smith seitsemänneksi 400 metrin aitajuoksussa ja Sonia O'Sullivan kahdeksanneksi 1 500 metrin juoksussa 1997 , Brendan Reilly kahdeksanneksi korkeushypyssä 1999 , Robert Heffernan kuudenneksi 20 kilometrin kävelyssä ja Eileen O'Keeffe kuudenneksi moukarinheitossa 2007 , Derval O'Rourke neljänneksi 100 metrin aitajuoksussa ja David Gillick kuudenneksi 400 metrin juoksussa 2009, Deirdre Ryan kuudenneksi korkeushypyssä 2011, Robert Heffernan 50 kilometrin kävelyssä viidenneksi 2015 ja kahdeksanneksi 2017.


title: Grenada yleisurheilun maailmanmestaruuskilpailuissa

text: Grenada on osallistunut yleisurheilun ulkoratojen maailmanmestaruuskilpailuihin ensimmäisistä, vuoden 1983 kisoista lähtien. Se on saavuttanut MM-kilpailuissa yhden kultamitalin, yhden pronssimitalin ja viisi pistesijaa, joista kahta pistesijaa lukuun ottamatta kaikki ovat tulleet miesten 400 metrin juoksussa.


text: Maan ainoa mitalisti on 400 metrin juoksija Kirani James, joka voitti kultaa Daegussa 2011 ja pronssia Pekingissä 2015. Myös Moskovassa 2013 hän kuului suosikkeihin mutta jäi loppukilpailussa seitsemänneksi. Pistesijaan ovat lisäksi yltäneet 400 metrin juoksijat Alleyne Francique, joka sijoittui kuudenneksi Edmontonissa 2001 ja Pariisissa 2003, sekä Rondell Bartholomew, joka oli kuudes Daegussa 2011, ja kymmenottelija Kurt Felix, joka oli kahdeksas Pekingissä 2015 ja seitsemäs Lontoossa 2017.


title: Turkki yleisurheilun maailmanmestaruuskilpailuissa

text: Turkki on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä neljä mitalia.


text: Turkin ensimmäinen MM-kisojen mitalisti oli Süreyya Ayhan, joka saavutti 1 500 metrin juoksussa hopeaa Pariisissa 2003. Edmontonissa 2001 hän sijoittui samalla matkalla kahdeksanneksi. Etiopialaissyntyinen Elvan Abeylegesse sijoittui Pariisissa 5 000 metrin juoksussa viidenneksi. Osakassa 2007 Abeylegesse sijoittui alun perin 10 000 metrin juoksussa toiseksi ja 5 000 metrillä viidenneksi, mutta hänen suorituksensa hylättiin dopingin takia vuonna 2017. Berliinissä 2009 Etelä-Afrikasta muuttanut Karin Mey Melis saavutti pituushypyssä pronssia. Lontoossa 2017 Ramil Quliyev voitti kultaa 200 metrin juoksussa ja Yasmani Copello hopeaa 400 metrin aitajuoksussa. Pistesijoille ovat edellisten lisäksi yltäneet Sevillassa 1999 Ebru Kavaklioglu viidenneksi 5 000 metrin juoksussa, Osakassa 2007 Halil Akkas kuudenneksi 3 000 metrin estejuoksussa, Daegussa 2011 Fatih Avan viidenneksi keihäänheitossa, Karin Mey Melis seitsemänneksi pituushypyssä ja Tugba Karakaya kahdeksanneksi 1 500 metrin juoksussa, Pekingissä 2015 Yasmani Copello kuudenneksi 400 metrin aitajuoksussa, Ramil Quliyev kuudenneksi 200 metrin juoksussa ja Ali Kaya seitsemänneksi 10 000 metrin juoksussa sekä Lontoossa 2017 Eda Tugsuz viidenneksi keihäänheitossa ja miesten pikaviestijoukkue seitsemänneksi.


title: Israel yleisurheilun maailmanmestaruuskilpailuissa

text: Israel on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se oli mukana myös erillisessä miesten 50 kilometrin kävelyn MM-kilpailussa Malmössä 1976 sekä naisten 3 000 metrin juoksun MM-kilpailussa Sittardissa 1980. Se on saanut MM-kilpailuissa yhteensä kolme mitalia. Venäjältä muuttanut seiväshyppääjä Aleksandr Averbuh saavutti pronssia Sevillassa 1999 ja hopeaa Edmontonissa 2001 sekä sijoittui seitsemänneksi Osakassa 2007. Ukrainalaissyntyinen kolmiloikkaaja Hanna Knjazeva-Minenko sijoittui kuudenneksi Moskovassa 2013, hopealle Pekingissä 2015 ja neljänneksi Lontoossa 2017. Heidän lisäkseen israelilaisurheilijoista on MM-pisteille yltänyt vain korkeushyppääjä Konstantin Matusevich, joka sijoittui seitsemänneksi Ateenassa 1997.


title: Kypros yleisurheilun maailmanmestaruuskilpailuissa

text: Kypros on osallistunut yleisurheilun ulkoratojen täyden ohjelman maailmanmestaruuskilpailuihin ensimmäisistä, vuoden 1983 kisoista lähtien. Vain Edmontonin kisoista 2001 maa jäi pois, ja Daegun kisoihin 2011 se oli ilmoittanut kaksi urheilijaa, joista kumpikaan ei kuitenkaan kilpaillut. Kypros on saanut MM-kilpailuissa kaksi mitalia. Molemmat toi korkeushyppääjä Kyriakos Ioannou, joka saavutti Osakassa 2007 pronssia ja Berliinissä 2009 hopeaa. Hänen lisäkseen kahdeksan parhaan joukkoon ovat selviytyneet vain Eleni Artymata, joka Berliinissä 2009 sijoittui 200 metrin juoksussa kahdeksanneksi, sekä Apostolos Parellis, joka Pekingissä 2015 sijoittui kiekonheitossa kuudenneksi.


title: Kazakstan yleisurheilun maailmanmestaruuskilpailuissa

text: Kazakstan on osallistunut yleisurheilun ulkoratojen maailmanmestaruuskilpailuihin vuodesta 1993 lähtien. Sitä ennen maan urheilijat edustivat Neuvostoliittoa. Kazakstan on saavuttanut MM-kilpailuissa yhteensä kahdeksan mitalia ja seitsemän pistesijaa.


text: Kazakstanin ensimmäinen MM-mitalisti oli Grigori Jegorov, joka saavutti seiväshypyssä hopeaa Stuttgartissa 1993. Olga Šišigina saavutti 100 metrin aitajuoksussa hopeaa Göteborgissa 1995 ja pronssia Edmontonissa 2001. Dmitri Karpov saavutti kymmenottelussa pronssia Pariisissa 2003 ja Osakassa 2007. Olga Rypakova saavutti kolmiloikassa hopeaa Daegussa 2011 ja pronssia Pekingissä 2015 ja Lontoossa 2017. Pistesijoille ovat yltäneet Natalia Toršina kahdeksanneksi 400 metrin aitajuoksussa 1993 ja 1995, Šišigina neljänneksi 100 metrin aitajuoksussa, Igor Potapovitš seitsemänneksi seiväshypyssä, Maja Sazonova kahdeksanneksi 20 kilometrin kävelyssä ja Svetlana Zalevskaja kahdeksanneksi korkeushypyssä Sevillassa 1999 sekä Marina Aitova seitsemänneksi korkeushypyssä 2007.


text: Berliinin MM-kilpailuissa 2009 paras kazakstanilainen oli kymmenenneksi kolmiloikassa sijoittunut Olga Rypakova.


title: Saksan evankelinen kirkko

text: Saksan evankelinen kirkko (, EKD) on 20 itsenäisen saksalaisen maakirkon yhteenliittymä, johon kuuluu luterilaisia, reformoituja ja yhdistyneitä kirkkoja (). Kirkoilla on keskenään rajoittamaton sakramentaalinen yhteys tunnustuksellisista eroista huolimatta. Kirkon hallinto on sijoittunut Hannoveriin.


title: Saksan evankelinen kirkko

text: Jäsenkirkot kuuluvat lisäksi tunnustuskunnastaan riippuen myös Saksan yhdistyneeseen evankelisluterilaiseen kirkkoon tai evankelisten kirkkojen unioniin.


title: Saksan evankelinen kirkko

text: Kirkon toimielimet ovat synodi, neuvosto ja kirkolliskokous, jotka vastaavat kirkon tehtävien suorittamisesta.


title: Saksan evankelinen kirkko

text: EKD:hen kuuluvien kirkkojen jäsenmäärä on 21,5 miljoonaa eli 26,1 % Saksan väestöstä (31. joulukuuta 2017).


title: Saksan evankelinen kirkko

text: Evankelisten kirkkojen yhteistyö ja lähentyminen Saksassa alkoi jo 1800-luvulla keskustelujen tasolla. 1900-luvulla yhteistyö tiivistyi ja johti kirkkojen liiton muodostamiseen (saks. Deutscher Evangelischer Kirchenbund), joka kokosi silloiset 28 protestanttista maakirkkoa yhteen. kansallissosialistien vaikutuksesta syntyi 1933 Saksan evankelinen kirkko (saks. Deutsche Evangelische Kirche), jossa kansallissosialistit pitivät valtaa ja josta piti tulla johtava uskonnollinen instituutio, Reichskirche. Vain kolme maakirkkoa onnistui pysyttelemään rakennelman ulkopuolella: Württemberg, Baijeri ja Hannover. Valtakunnanpiispaksi (saks. Reichsbischof) nimitettiin Ludwig Müller, joka oli kansallissosialisti. 1934 muodostettiin Tunnustuskirkko, joka oli natsihallintoa vastaan kamppaileva protestanttinen kirkkokunta. Sen johdossa toimivat Martin Niemöller ja Dietrich Bonhoeffer.


title: Saksan evankelinen kirkko

text: Toisen maailmansodan päätyttyä käynnistettiin yritys koota evankeliset maakirkot saman katon alle. Näin syntyi vuonna 1945 Treysassa (nyk. Schwalmstadt) Hessenissä kirkkopäivillä EKD, jonka kirkkojärjestys hyväksyttiin 13. heinäkuuta 1948 Eisenachissa.


title: Saksan evankelinen kirkko

text: Uusi kirkkokunta pyrki yhdistämään koko Saksan kirkot, mutta Saksan jako aiheutti uudelle kirkkokunnalle suuria ongelmia. Käytännössä kirkon yhtenäinen johtaminen ja toiminta kävi mahdottomaksi. Vuonna 1969 syntyi , joka Saksan yhdistymisen jälkeen liittyi jälleen EKD:n yhteyteen.


title: Saksan evankelinen kirkko

text: Kirkon rakenne heijastaa saksalaisen hallinnon monitasoista federaatioperiaatetta sikäli, että jäseninä olevat maakirkot vastaavat kirkollisesta elämästä itsenäisesti omalla alueellaan. EKD vastaa jäsenkirkkojen sille luovuttamista yhteisistä tehtävistä. EKD:n hallinnossa näiden tehtävien toteutusta ohjaavat synodi, neuvosto ja kirkolliskokous, jotka ovat demokraattisesti valittuja.


title: Saksan evankelinen kirkko

text: Berliinin, Brandenburgin, Sleesian ja Oberlausitzin evankelisen kirkon piispa Wolfgang Huber toimi kirkon neuvoston puheenjohtajana (johtavana piispana) 2003–2009. Hänen seuraajakseen valittiin Margot Käßmann, joka oli Hannoverin evankelisen kirkon piispa. Käßmann, joka oli ensimmäinen nainen kirkon johtavana piispana, joutui eroamaan tehtävästään 23.2.2010 jäätyään kiinni rattijuopumuksesta. Nykyisin johtavana piispana toimii Heinrich Bedford-Strohm.


title: Saksan evankelinen kirkko

text: EKD:n puitteissa esiintyy laaja kirjo vanhoillisia ja liberaaleja teologisia näkemyksiä ja liikkeitä. Lisäksi kirkkokunta on jo itsessään monimuotoinen sulkien sisäänsä tunnuksellisia luterilaisia, reformoituja ja yhdistyneitä kirkkoja. Kirkkoja yhdistää apostolinen uskontunnustus ja nikealais-konstantinopolilainen uskontunnustus ja uskonpuhdistuksen perintö. Jälkimmäisestä syntyvät myös suurimmat teologiset erot kalvinististen ja luterilaisten näkemysten välille.